cyanic-selkie/wikianc huggingface dataset:
ആർഡ്വിനോ
ചരിത്രം
2003-ൽ മറ്റൊരു ഐഡിഐഐ വിദ്യാർഥിയായിരുന്ന ഡേവിഡ് മെല്ലീസിനൊപ്പം(David Mellis) മാസിമോ ബാൻസി, ഡേവിഡ് കൂവാർട്ടിയേയ്സ് എന്നിവരും ചെലവുകുറഞ്ഞ ATMega8 മൈക്രോകൺട്രോളറിനെ വയറിങ്ങ്ഡെവലപ്മെന്റ് പ്ലാറ്റ്ഫോമിനൊടു ചേർത്ത് വികസിപ്പിച്ചു. അവർ ഈ പദ്ധതിക്ക് ആർഡ്വിനോ എന്ന് നാമകരണം ചെയ്യുകയും ചെയ്തു.
ഹാർഡ്‌വെയർ
ലഘുചിത്രം|ആർഡ്വിനോ ലോഗോയില്ലാതെ ആർഡ്വിനോ-യോജിച്ച R3 യുനോ ബോർഡ് ചൈനയിൽ നിർമിച്ചത്. "മേഡ് ഇൻ ഇറ്റലി" എന്ന് രേഖപ്പെടുത്തിയിരിക്കുന്നു ആർഡ്വിനോ ഓപ്പൺ സോഴ്സ് ഹാർഡ്‌വെയർ ആണ്. ഹാർഡ്‌വെയർ റഫറൻസ് ഡിസൈനുകൾ ഒരു ക്രിയേറ്റീവ് കോമൺസ് ആട്രിബ്യൂഷൻ ഷെയർ-അലൈക്ക് 2.5 ലൈസൻസിന് കീഴിലാണ് വിതരണം ചെയ്യുന്നത് കൂടാതെ ആർഡ്വിനോ വെബ്സൈറ്റിലും ഹാർഡ്‌വെയറിന്റെ ചില പതിപ്പുകളുള്ള ലേഔട്ടും നിർമ്മാണ ഫയലുകളും ലഭ്യമാണ്. ഐഡിയുടെ(IDE) സോഴ്സ് കോഡ് ഗ്നു ജനറൽ പബ്ലിക് ലൈസൻസ്, പതിപ്പ് 2. പ്രകാരം പുറത്തിറക്കുന്നു. ആർഡ്വിനോ ബോർഡുകളുടെ ഒരു ഔദ്യോഗിക ബിൽ ഓഫ് മെറ്റീരിയൽസ് ആർഡ്വിനോ സ്റ്റാഫ് പുറത്തുവിട്ടിട്ടില്ല.
ഹാർഡ്വെയർ, സോഫ്റ്റ്‌വേർ ഡിസൈനുകൾ കോപ്പിലെഫ്റ്റ് ലൈസൻസിനു കീഴിൽ സ്വതന്ത്രമായി ലഭ്യമാണെങ്കിലും, ഡവലപ്പർമാർ  ആർഡ്വിനോ  (ഔദ്യോഗിക ജേണലായി മാത്രം ഉപയോഗിക്കപ്പെടുന്നവ)] ' അനുമതി. ആർഡ്വിനോയുടെ ഉപയോഗത്തെ സംബന്ധിച്ച ഔദ്യോഗിക നയ രേഖ പ്രോജക്ട് മറ്റുള്ളവർ ഔദ്യോഗിക ജോലിയിൽ ഉൾപ്പെടുത്താൻ തുറന്നതാണെന്ന് ഊന്നിപ്പറയുന്നു.
പുറം കണ്ണികൾ
വർഗ്ഗം:മൈക്രോകണ്ട്രോളറുകൾ
രണ്ടാലുംമൂട്
കൊല്ലം ജില്ലയിൽ പത്തനാപുരം താലൂക്കിൽ തലവൂർ ഗ്രാമപ‌ഞ്ചായത്തിൽ ഉൾക്കൊള്ളുന്ന ഒരു പ്രദേശമാണ് രണ്ടാലുംമൂട്. തലവൂർ പഞ്ചായത്തിന്റെ ഭരണകേന്ദ്രം ഇവിടെയാണ്. പത്തനാപുരം - കൊട്ടാരക്കര (പറങ്കിമാമ്മുകൾ വഴി) പാതയും കുന്നിക്കോട് - പട്ടാഴി പാതയും ഇതുവഴി കടന്ന് പോകുന്നു. രണ്ടാലമ്മൂട് നാഗരാജാക്ഷേത്രവും, തലവൂറ് സെന്റ് മേരീസ് വലിയപള്ളിയുമാണ് പ്രധാന ആരാധനാലങ്ങൾ.
വർഗ്ഗം:കൊല്ലം ജില്ലയിലെ ഗ്രാമങ്ങൾ
ഭാസ്കർ ഒരു റാസ്കൽ
ഭാസ്കർ ഒരു റാസ്കൽ, സിദ്ദിഖിൻറെ സംവിധാനത്തിൽ പുറത്തിറങ്ങിയ ഒരു തമിഴ്-കോമഡി നാടക ചിത്രമാണ്. 2015 ൽ പുറത്തിറങ്ങിയ മലയാള സിനിമയായ ഭാസ്കർ ദ റാസ്ക്കലിൻറെ പുനർനിർമ്മാണമായ ഇതിൽ അരവിന്ദ് സ്വാമി, അമലാപോൾ എന്നിവർ കേന്ദ്ര കഥാപാത്രങ്ങളെയും നടി മീന യുടെ പുത്രി ബേബി നൈനിക സഹകഥാപാത്രത്തേയും അവതരിപ്പിക്കുന്നു. . 2017 ഫെബ്രുവരി മാസത്തിൽ ഈ സിനിമയുടെ നിർമ്മാണം ആരംഭിച്ചിരുന്നു.
വളപട്ടണം തീവണ്ടിനിലയം
കേരളത്തിലെ കണ്ണൂർ ജില്ലയിലെ ഒരു റെയിൽ‌വേ സ്റ്റേഷനാണ്  വളപട്ടണംറെയിൽ‌വേ സ്റ്റേഷൻ (കോഡ്: വി‌എൽ‌പി‌എം), വളപട്ടണം തീവണ്ടിനിലയം എന്നറിയപ്പെടുന്ന ഇത് ഇന്ത്യൻ റെയിൽ‌വേയിലെ സതേൺ റെയിൽ‌വേ സോണിലെ പാലക്കാട് റെയിൽ‌വേ ഡിവിഷന് കീഴിലാണ് ഇത്.
ഈ സ്റ്റേഷനിൽ നിർത്തുന്ന ട്രെയിനുകളിൽ ഇവ ഉൾപ്പെടുന്നു:
വർഗ്ഗം:കണ്ണൂർ ജില്ലയിലെ തീവണ്ടിനിലയങ്ങൾ
താനൂർ തീവണ്ടിനിലയം
താനുർ റെയിൽവേ സ്റ്റേഷൻ (കോഡ്: ടി എ എൻ ആർ) അഥവാ താനൂർ തീവണ്ടിനിലയം മലപ്പുറം ജില്ലയിലെ ഒരുറെയിൽവേ സ്റ്റേഷൻ ആണ്. , ഇന്ത്യൻ റെയിൽവേ കേരള ആൻഡ് കീഴിൽ പാലക്കാട് റെയിൽവേ ഡിവിഷൻ എന്ന ദക്ഷിണ റെയിൽവേ സോണിലെ, തീവണ്ടിനിലയമാണീത്. വർഗ്ഗം:All articles with unsourced statements വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
ഇന്ദുമതീസ്വയംവരം
കോഴിക്കോട് പടിഞ്ഞാറേകോവിലകത്തു അമ്മാമൻ രാജാ 1890-ൽ രചിച്ച മലയാളത്തിലെ ആദ്യകാല നോവലുകളിൽ ഒന്നാണ് ഇന്ദുമതീസ്വയംവരം. ഇതിന്റെ അച്ചടിപ്പുസ്തകം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് സൂക്ഷിച്ചിരിക്കുന്നത്. 124 താളുകളുള്ള പുസ്തകത്തിൽ 9 അദ്ധ്യായങ്ങളുണ്ട്. കോഴിക്കോട് ഭാരതി പ്രസ്സിലാണ് പുസ്തകം അച്ചടിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളം നോവലുകൾ വർഗ്ഗം:മലയാളം അച്ചടിയുടെ ചരിത്രം വർഗ്ഗം:19-ആം നൂറ്റാണ്ടിലെ മലയാളം നോവലുകൾ
അസ്പെൻ-എസ്ലിങ് യുദ്ധം
ഫ്രഞ്ചുസൈന്യവും ഓസ്ട്രിയൻ സൈന്യവും തമ്മിൽ അസ്പെൻ-എസ്ലിങ് ഗ്രാമങ്ങളിൽവച്ച് 1809 മേയ് 21, 22 തീയതികളിൽ നടത്തിയ യുദ്ധമാണ്‌ അസ്പെൻ-എസ്​ലിങ് യുദ്ധം (ഇംഗ്ലീഷ്:'Battle of Aspern-Essling) (21–22 May 1809). നെപ്പോളിയൻ നടത്തിയ യുദ്ധങ്ങളുടെ (1796-1815) ഭാഗമായി നടന്ന ഈ ഏറ്റുമുട്ടലിൽ ആസ്റ്റ്രിയൻ സേനയെ നയിച്ചത് ആർച്ച് ഡ്യൂക്ക് ചാൾസ് (1771-1847) ആയിരുന്നു. ബവേറിയ ആക്രമിച്ച ഓസ്ട്രിയൻ സൈന്യത്തിന് ആദ്യഘട്ടത്തിൽ ഫ്രഞ്ചുസേനയോടു തോറ്റു പിന്തിരിയേണ്ടിവന്നു. അതിനാൽ ആസ്ട്രിയൻ സൈന്യം രണ്ടു വിഭാഗങ്ങളായി പിരിഞ്ഞ് കിഴക്കൻ ഭാഗത്തേക്ക് പിൻമാറി. അവരെ പിന്തുടർന്നുവന്ന ഫ്രഞ്ചുസൈന്യം മേയ് 12-ന് വിയെന്നയിൽ പ്രവേശിച്ചപ്പോൾ ഡാന്യൂബ് നദിയിലെ പാലം ഉപയോഗശൂന്യമായി കിടക്കുന്നതായും, ശത്രുസൈന്യം നദിയുടെ ഉത്തരഭാഗത്ത് കേന്ദ്രീകരിച്ചിരിക്കുന്നതായും മനസ്സിലാക്കി. വിയെന്നയ്ക്ക് 9 കി.മീ. താഴെയായി ഡാന്യൂബ് നദി ചെറിയ കൈവഴികളിലായി പിരിയുന്ന ലോബോദ്വീപിൽക്കൂടി നദികടക്കാൻ നെപ്പോളിയൻ ഉത്തരവു പുറപ്പെടുവിച്ചു. ആ നദി കടന്ന ഫ്രഞ്ചുസൈന്യം അസ്പെൻ-എസ്ലിങ് ഗ്രാമങ്ങളുടെ കരയിൽ നിലയുറപ്പിച്ചു. ഫ്രഞ്ചു മാർഷൽ ആൻഡ്ര മസേന (1758-1817) ആസ്റ്റ്രിയൻ സൈന്യത്തെ തോല്പിച്ച് അസ്പെനും മാർഷൽ ലാനെസ് എസ്ലിങ്ങും തിരിച്ചുപിടിച്ചു. ഫ്രഞ്ചുകാർ മധ്യഭാഗത്ത് ശ്രദ്ധ കേന്ദ്രീകരിച്ചതോടെ അസ്പെൻ അവർക്ക് വീണ്ടും നഷ്ടമായി. വലത്തേകരയിലുള്ള പാലങ്ങൾ വേർപെടുത്തപ്പെട്ടതോടെ നെപ്പോളിയൻ സൈന്യത്തെ തിരിച്ചുവിളിച്ചു. ഇതാണ് നെപ്പോളിയന്റെ യുദ്ധചരിത്രത്തിൽ ആദ്യത്തെ പരാജയം. ഫ്രഞ്ചുകാരുടെ ചെറുത്തുനില്പും ചാൾസിന്റെ അനിശ്ചിതനിലയും മൂലമാണ് ഫ്രഞ്ചുസൈന്യത്തിന് ലോബോയിൽ തിരിച്ചെത്താൻ തന്നെ കഴിഞ്ഞത്. യുദ്ധത്തിൽ ഫ്രഞ്ചുകാർക്ക് 20,000 ആളുകളും (സൈന്യനേതാവായ ലാനെസ് ഉൾ​പ്പെടെ) ആസ്റ്റ്രിയക്കാർക്ക് 23,360 ആളുകളും നഷ്ടമായി. ഇതിനു പ്രതികാരമായി 1809 ജൂല. 6-ന് ഫ്രഞ്ചുസൈന്യം ഡാന്യൂബ് കടന്ന് വഗ്രാം യുദ്ധത്തിൽ ചാൾസിനെ തോല്പിച്ചു.
പി.വി. വർഗീസ് വൈദ്യർ
വയനാട് ജില്ലയിലെ സിപി.ഐ. (എം) നേതാക്കളിലൊരാളായിരുന്നു പി.വി വർഗീസ് വൈദ്യർ (ഒക്ടോബർ 1922 - 16 സെപ്റ്റംബർ 2012). 1996-ൽ ഇദ്ദേഹം സുൽത്താൻ ബത്തേരിയിൽ നിന്നും എം.എൽ.എ.ആയി തെരഞ്ഞെടുക്കപ്പെട്ടിട്ടുണ്ട്.
ജീവിതരേഖ
പനക്കൽ വർക്കി-അന്ന ദമ്പതിമാരുടെ മകനായി മൂവാറ്റുപുഴയ്ക്കടുത്ത കുന്നയ്ക്കാൽ കരയിൽ ജനിച്ച വൈദ്യരുടെ കുടുംബം 1952-ലാണ് വയനാട്ടിൽ കുടിയേറുന്നത്. വയനാട് താലൂക്ക് റവന്യൂ ലാൻഡ് ഹോൾഡേഴ്‌സ് അസോസിയേഷൻ രൂപവത്കരിച്ച കാലം മുതൽ പൊതുപ്രവർത്തന രംഗത്ത് സജീവമായി. പിന്നീട് എ.കെ.ജി.യുടെ നിർദ്ദേശാനുസരണം കമ്യൂണിസ്റ്റ് പാർട്ടിയിലും കർഷക സംഘത്തിലും പ്രവർത്തകനായി.
മീനങ്ങാടി പഞ്ചായത്ത് പ്രസിഡന്റ്, സഹകരണ ബാങ്ക് പ്രസിഡന്റ്, ജില്ലാ ബാങ്ക് ഡയറക്ടർ, സംസ്ഥാന ഭവന നിർമ്മാണ ബോർഡ് അംഗം, തെക്കേ വയനാട് ലാൻഡ്‌ബോർഡ് അംഗം എന്നീ നിലകളിൽ സേവനം കാഴ്ചവെച്ചു.
പരേതയായ സാറാക്കുട്ടിയാണ് ഭാര്യ. മക്കൾ: ജോർജ്, വൽസല,രാജൻ.
അവലംബം
വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ
സുരഭി
കേരളത്തിൽ കരകൗശല വ്യവസായ രംഗത്തു പ്രവർത്തിക്കുന്ന കരകൗശല അപ്പെക്സ് സഹകരണ സംഘം (Handicraft Apex Co-operative Society) എന്ന സ്ഥാപനമാണ് സുരഭി എന്ന പേരിൽ അറിയപ്പെടുന്നത്. കേരള സംസ്ഥാന സർക്കാരിനു കീഴിലാണ് ഇത് പ്രവർത്തിക്കുന്നത്. എറണാകുളം ആസ്ഥാനമാക്കി പ്രവർത്തിക്കുന്ന ഈ സ്ഥാപനം 1964-ൽ നിലവിൽ വന്നു. കരകൗശല കലാകാരൻമാർ നിർമ്മിക്കുന്ന ഉൽപന്നങ്ങൾ ശേഖരിച്ചു വിപണിയിലെത്തിക്കുക എന്നതാണ് ഈ സ്ഥാപനത്തിന്റെ ലക്ഷ്യം. കരകൗശല വ്യവസായത്തിന്റെ പുരോഗതിക്കായി 1968-ൽ തിരുവനന്തപുരം ആസ്ഥാനമാക്കി കേരള സംസ്ഥാന കരകൗശല വികസന കോർപ്പറേഷനും (Handicraft Development Corporation) നിലവിൽ വന്നു.
പുറംകണ്ണികൾ
വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
പയ്യമ്പള്ളി ചന്തു
കോട്ടയം കോവിലകത്തിന്റെ പുനരുദ്ധാരകനും തച്ചോളി ഒതേനനു ഗുരുസ്ഥാനീയനുമായിരുന്നു പയ്യംവെള്ളി ചന്തു. അദ്ദേഹം ഒരു തീയർ സമുദായത്തിൽ ജനിച്ച വീരൻ കൂടിയായിരുന്നു. പയ്യമ്പള്ളി ചന്തു ചേകവർ, പയ്യമ്പള്ളി ചന്തു എന്നീ പേരുകളിലും അറിയപ്പെടുന്നു.
മുപ്പത്തിരണ്ട്‌ വയസ്സിനിടയിൽ അറുപത്തിനാലു പട ജയിക്കാൻ കോമപ്പകുറുപ്പിനെ ഏറെ സഹായിച്ചത്‌ വിശേഷപ്പെട്ട ഒരു കടത്തനാടൻ അടവാണ്‌:'പൂഴിക്കടകൻ'. പയ്യനാട്‌ ചിണ്ടൻ നമ്പ്യാരുമായുള്ള അങ്കത്തിലൂടെയാണ് പൂഴിക്കടകൻ പഠിക്കാനിടയായതത്രേ.
ചിണ്ടൻ നമ്പ്യാരുമായി അങ്കം കുറിച്ചതറിഞ്ഞ കോമപ്പക്കുറുപ്പ്‌ അങ്കം ഒഴിവാക്കാൻ പരമാവധി ശ്രമിച്ചു. ചിണ്ടൻ നമ്പ്യാരുടെ കരുത്തും അഭ്യാസചാതുരിയും എത്രയെന്ന് കോമപ്പക്കുറുപ്പിന്‌ അറിയാമായിരുന്നു. ഒതേനനെ അനുനയിപ്പിച്ച്‌ പൊന്നും സമ്മാനങ്ങളുമായി ചിണ്ടൻ നമ്പ്യാരുടെ കാൽക്കൽ മാപ്പ്‌ പറയിപ്പിക്കുക പോലും ചെയ്തു കോമപ്പക്കുറുപ്പ്‌!
പക്ഷേ, അവിടെ വച്ചും അപമാനിച്ച ചിണ്ടൻ നമ്പ്യാരെ വധിക്കുമെന്ന് വീണ്ടും പ്രതിജ്ഞ ചെയ്താണ്‌ ഒതേനൻ തിരിച്ചു വന്നത്‌.
ചിണ്ടൻ നമ്പ്യാരെ പൂഴിക്കടകനിലൂടെയാണ്‌ ഒതേനൻ വധിച്ചത്‌!
പയ്യംവെള്ളി ചന്തുവിന്റെ സ്മൃതിമണ്ഡപം അദ്ദേഹം വീരമൃത്യു വരിച്ച സ്ഥലമായ കോഴിക്കോടു് ജില്ലയിൽ താമരശ്ശേരി കോട്ടയിൽ ഭഗവതി ക്ഷേത്രത്തിനു സമീപം സ്ഥിതി ചെയ്യുന്നു. ഇവിടെ പ്രചാരത്തിലുള്ളതു പ്രകാരം, കോട്ടയം രാജവംശത്തിന്റെ ഒരു കോട്ടയുണ്ടായിരുന്നു ഇവിടെ. ഈ കോട്ടയിലെ കിണറിനടുത്തു നിൽക്കുമ്പോൾ ശത്രുക്കൾ വന്നു് ഒളിവിൽ വെടി വയ്ക്കുകയും വെടി കൊണ്ടു് കിണറ്റിൽ വീണ ചന്തു മരിച്ചോയെന്നറിയാൻ കിണറിലേക്കു് വന്നു നോക്കിയ ശത്രുവിനു നേരെ കിണറ്റിൽ നിന്നു കൊണ്ടു് ചന്തു വാൾ എറിയുകയും ആ വാൾ ശത്രുവിന്റെ തലയറുത്തു് തൊട്ടപ്പുറത്തെ ക്ഷേത്രക്കുളത്തിൽ ചെന്നു വീഴുകയും ചെയ്തെന്നാണു് കഥ. കോട്ടയിൽ ക്ഷേത്രത്തിൽ ഉത്സവം തുടങ്ങുമ്പോൾ ചന്തുവിനെ വെള്ളയും കരിമ്പടവും വിരിച്ചു് ആദരിച്ചു് അനുസ്മരിച്ച ശേഷമാണു് ചടങ്ങുകൾ ആരംഭിക്കുക. സ്മൃതി മണ്ഡപത്തിൽ എല്ലാ മാസവും സംക്രമദിവസം നിവേദ്യം സമർപ്പിക്കാറുണ്ടു്.
കണ്ണൂർ മണിക്കകാവിലും, കതിരൂർ ചോഴൻ രയരോത്ത് തറവാട് ക്ഷേത്രത്തിലും കാരണവർ തെയ്യമായി പയ്യമ്പള്ളി ചന്തു തെയ്യം കെട്ടിയാടുന്നു. ഇതിൽ കണ്ണൂർ മാണിക്കകാവിൽ പ്രസിദ്ധമായ പയ്യമ്പള്ളി കളരിസംഘം ഇന്നും നിലനിൽക്കുന്നൂ. പാനൂർ പാലത്തായികുന്നു ഭഗവതി ക്ഷേത്രത്തിലും ഈ അപൂർവ്വ തെയ്യം കെട്ടിയാടാറുണ്ട്.
അവലംബം
വർഗ്ഗം:വടക്കൻ പാട്ടിലെ കഥാപാത്രങ്ങൾ
ഡയണീഷ്യസ് രണ്ടാമൻ
സിസിലിയിലെ ഒരു ഗ്രീക്കു നഗരമായിരുന്ന സിറാക്യൂസിലെ സ്വേച്ഛാധിപതിയായിരുന്നു ഡയണീഷ്യസ് രണ്ടാമൻ. ഡയണീഷ്യസ് ഒന്നാമൻ എന്ന സ്വേച്ഛാധിപതിയുടെ പുത്രനായിരുന്ന ഇദ്ദേഹം പിതാവിനെ പിന്തുടർന്ന് ബി. സി. 367-ൽ അധികാരത്തിലെത്തി. ദാർശനികനായിരുന്ന മാതുലൻ ഡയോൺ ഇദ്ദേഹത്തെ ഭരണകാര്യങ്ങളിൽ സഹായിച്ചിരുന്നു. ഇദ്ദേഹത്തിന്റെ പിതാവിന് കാർത്തജീനിയന്മാരുമായി യുദ്ധം ചെയ്യേണ്ടിവന്നിരുന്നു. എന്നാൽ ഇദ്ദേഹമാകട്ടെ കാർത്തജീനിയന്മാരുമായി സമാധാനം സ്ഥാപിക്കാനാണു യത്നിച്ചത്. തെക്കൻ ഇറ്റലിയിൽ ഇദ്ദേഹത്തിന് രണ്ടു കോളനികൾ സ്ഥാപിക്കാൻ കഴിഞ്ഞു. എങ്കിലും ഭരണാധിപൻ എന്ന നിലയിൽ ഇദ്ദേഹം ദുർബലനായിരുന്നു. ഡയോണിന്റെ അപേക്ഷയനുസരിച്ച് ദാർശനികനായ പ്ലേറ്റോ സിറാക്യൂസിലെത്തി ഇദ്ദേഹത്തെ ഭരണകാര്യങ്ങളിൽ ബോധവത്കരിക്കുവാനും സേച്ഛാധിപത്യ ഭരണമാർഗങ്ങളിൽ നിന്നും പിന്തിരിപ്പിക്കുവാനും ശ്രമിച്ചതായി ഗ്രീക്ക് ചരിത്രകാരന്മാർ രേഖപ്പെടുത്തിട്ടുണ്ട്. പക്ഷേ ഇതു വിജയപ്രദമായില്ല. ഡയോണിനെ ഇദ്ദേഹം രാജ്യത്തുനിന്നും പുറത്താക്കി. ഡയോൺ സൈന്യത്തെ സംഘടിപ്പിച്ച് 357-ൽ സിറാക്യൂസ് നഗരം പിടിച്ചെടുത്തു. ഇതോടെ ഡയണീഷ്യസ് ഇറ്റലിയിലെ ലോക്രി (Locri) യിലേക്കു പിൻവാങ്ങി. ഡയോണിന്റെ മരണ (സു. 354) ശേഷം ഇദ്ദേഹം 347-ൽ സിറാക്യൂസ് തിരിച്ചു പിടിച്ചു. തുടർന്നുള്ള ഇദ്ദേഹത്തിന്റെ ഭരണം ജനരോഷമിളക്കിവിടുന്ന തരത്തിലുള്ളതായിരുന്നു. 345-344-ഓടെ കോറിന്തിലെ ടിമോളിയോൺ (Timoleon) ഇദ്ദേഹത്തെ അധികാരഭ്രഷ്ടനാക്കി. ഇതിന് ജനങ്ങളുടെ അംഗീകാരം ലഭിച്ചു. തുടർന്ന് ഗ്രീസിൽ വിശ്രമജീവിതം നയിച്ചുവന്ന ഡയണീഷ്യസ് ബി. സി. 343-ൽ മരണമടഞ്ഞു.
ഡയണീഷ്യസ് ഒന്നാമൻ
സിസിലിയിലെ ഒരു ഗ്രീക്കു നഗരമായിരുന്ന സിറാക്യൂസിലെ സ്വേച്ഛാധിപതിയായിരുന്നു ഡയ്ണീഷ്യസ് ഒന്നാമൻ. ഒരു എളിയ കുടുംബത്തിലായിരുന്നു ജനനം. ഗവൺമെന്റ് സർവീസിൽ കേവലമൊരു ക്ലാർക്കായി ജീവനമാരംഭിച്ച ഡയണീഷ്യസ് വ്യക്തിപ്രഭാവം കൊണ്ടും കർമകുശലത കൊണ്ടും ജനറൽ എന്ന ഉന്നത പദവിവരെയെത്തിച്ചേർന്നു. അക്കാലത്ത് ശക്തിപ്രാപിച്ചിരുന്ന കാർത്തജീനിയന്മാരുടെ ആക്രമണം തടയുന്നതിൽ സിറാക്യൂസിലെ ഭരണാധികാരികൾ പരാജയപ്പെട്ടതോടെയാണ് ഡയനീഷ്യസിന് ഭരണ നേത്യത്വത്തിൽ എത്താൻ അവസരമുണ്ടായത്. ബി.സി. 405-ൽ ഇദ്ദേഹം ഭരണ നിർവഹണത്തിനുള്ള ജനറൽ സ്ഥാനത്തേക്ക് തെരഞ്ഞെടുക്കപ്പെട്ടു.
കാർത്തജീനിയന്മാരുടെ ഭീഷണി
രാജ്യത്തു നിലനിന്നിരുന്ന കാർത്തജീനിയന്മാരുടെ ഭീഷണി മുതലെടുത്തുകൊണ്ട് ഇദ്ദേഹം പ്രജകളുടെ വിധേയത്വം നേടിയെടുത്തു. കാർത്തേജുമായുള്ള യുദ്ധത്തിലും തെക്കൻ ഇറ്റലിയിലും സിസിലിയിലും സിറാക്യൂസിന്റെ സ്വാധീനം വർധിപ്പിക്കാനുള്ള ശ്രമങ്ങളിലുമായിരുന്നു ഭരണകാലത്ത് ഇദ്ദേഹം ഏറെ ശ്രദ്ധ ചെലുത്തിയിരുന്നത്. ഇതിനായി സൈനികശേഷി വർധിപ്പിച്ചു. സുമാർ 397-ലും 392-ലും പിൽക്കാലങ്ങളിലും ഇദ്ദേഹം കാർത്തേജുമായി യുദ്ധം ചെയ്തു. ഏങ്കിലും ഇദ്ദേഹത്തിന് പൂർണ വിജയം നേടാൻ കഴിഞ്ഞില്ല. തെക്കൻ ഇറ്റലിയിൽ ചില നഗരങ്ങൾ ഇദ്ദേഹം പിടിച്ചടക്കിയിരുന്നു. റെജിയം (Rhegium) കീഴടക്കിയതോടെ (386) ഒരു പ്രമുഖശക്തിയെന്ന അംഗീകാരം നേടിയെടുക്കുവാൻ സാധിച്ചു. ഇദ്ദേഹം ഏഥൻസുമായും സ്പാർട്ടയുമായും സൗഹൃദം സ്ഥാപിക്കുകയും ചെയ്തിരുന്നു. കഠിനമായ സാമ്പത്തിക ഭാരം അടിച്ചേല്പിച്ചതു മൂലം പ്രജകളെ തന്റെ കീഴിൽ ഒരുമിച്ചു നിർത്താൻ ഇദ്ദേഹത്തിന് പ്രയാസം നേരിട്ടു. എങ്കിലും ഇദ്ദേഹത്തിന്റെ ഭരണകാലത്ത് സിറാക്യൂസ് പുരോഗതി പ്രാപിച്ചിരുന്നു. ശക്തമായ ഒരു നാവികസേനയ്ക്കും ഇദ്ദേഹം രൂപം നൽകിയിരുന്നു. കലകളുടെ ഉപാസകനായിരുന്ന ഡയണീഷ്യസ് നാടകങ്ങൾ എഴുതിയിരുന്നതായും, ഏഥൻസിൽവച്ചു നടന്ന ഒരുത്സവത്തിൽ ഇതിലൊന്നിന് ഒന്നാം സമ്മാനം ലഭിച്ചിരുന്നതായും രേഖപ്പെടുത്തിക്കാണുന്നു. ബി. സി. സു 367-ൽ മരണമടയുന്നതുവരെ ഇദ്ദേഹം അധികാരത്തിൽത്തുടർന്നു. പിന്നീട് പുത്രൻ ഡയണീഷ്യസ് രണ്ടാമൻ ഭരണാധിപത്യം സ്വീകരിച്ചു.
പുറത്തേക്കുള്ള കണ്ണികൾ
വർഗ്ഗം:ക്രി.മു. 5-ആം നൂറ്റാണ്ടിൽ ജനിച്ചവർ വർഗ്ഗം:ക്രി.മു. 430-കളിൽ ജനിച്ചവർ വർഗ്ഗം:ക്രി.മു. 367-ൽ മരിച്ചവർ വർഗ്ഗം:പുരാതനഗ്രീക്ക് ഭരണാധികാരികൾ വർഗ്ഗം:മുൻകാല രാജ്യങ്ങളുടെ രാഷ്ട്രത്തലവന്മാർ
സിറിയൻ മരുഭൂമി
സിറിയയിൽ സ്ഥിതിചെയ്യുന്ന ഒരു ഉഷ്ണ മരുഭൂമിയാണ് സിറിയൻ മരുഭൂമി അഥവാ ഹമദ് മരുഭൂമി. മരങ്ങളില്ലാത്ത വിശാലമായ പുൽമൈതാനത്തിന്റെ ഒരു സങ്കലനമാണ് ഈ മരുഭൂമി. മദ്ധ്യേഷ്യയുടെ ഏതാണ്ട് 5 ലക്ഷം ചതുരശ്ര കിലോമീറ്റർ വിസ്തൃതിയിൽ ഇതു വ്യാപിച്ചുകിടക്കുന്നു. ഇതിൽ സിറിയയുടെ തെക്കുകിഴക്ക് ഭാഗങ്ങൾ, ജോർദ്ദാന്റെ വടക്കുകിഴക്ക് ഭാഗങ്ങൾ, സൗദി അറേബ്യയുടെ വടക്കൻ ഭാഗങ്ങൾ, ഇറാഖിന്റെ പടിഞ്ഞാറൻ ഭാഗങ്ങൾ എന്നിവ ഉൾപ്പെടുന്നു. സിറിയൻ മരുഭൂമി അറേബ്യൻ മരുഭൂമിയിലേക്കും വ്യാപിച്ചിട്ടുണ്ട്. വിശാലമായ മരുഭൂമിയിലെ ചില ഭാഗങ്ങളിൽ കല്ലു പാകിയ നിരത്തുകളുണ്ട്.
സ്ഥാനം
പടിഞ്ഞാറ് ഓറോണ്ടസ് നദിയും ഹറാത്ത്-ഇ-ഷമാഹ് അഗ്നിപർവ്വത മേഖലയും കിഴക്ക് യൂഫ്രട്ടീസ് നദിയും ചുറ്റപ്പെട്ടു കിടക്കുകയാണ് സിറിയൻ മരുഭൂമി. വടക്കു ദിശയിൽ മനോഹരമായ പുൽത്തകിടിയുണ്ട്. തെക്കുഭാഗം അറേബ്യൻ ഉപദ്വീപിലേക്കു പതിക്കുന്നു. മരുഭൂമിയുടെ പൂർണ്ണമായ മേഖല ഹമദ് ആണെന്നും വടക്കുഭാഗം മാത്രമാണ് സിറിയൻ മരുഭൂമിയെന്നും വാദിക്കുന്നവരുണ്ട്. ഈ മരുഭൂമിയുടെ വിവിധ ഭാഗങ്ങൾ 'പാൽമൈറ', 'ഹോംസ് മരുഭൂമി' എന്നിങ്ങനെ അറിയപ്പെടുന്നു. സിറിയൻ മരുഭൂമിയെ 'ഷാമിയാഹ് ' എന്നും വിളിക്കാറുണ്ട്.
ഭൂമിശാസ്ത്രം
വിശാലമായ മണൽപ്പരപ്പും മണൽക്കല്ലുകളും നിറഞ്ഞ ഭൂപ്രദേശമാണ് സിറിയൻ മരുഭൂമി. സിറിയൻ അതിർത്തിയോടു ചേർന്നുകിടക്കുന്നതു കൊണ്ടുതന്നെ കള്ളക്കടത്തും മറ്റും ഇവിടെ വ്യാപകമാണ്. മരുഭൂമിയുടെ മധ്യഭാഗത്തായുള്ള 700 മീറ്റർ മുതൽ 900 മീറ്റർ വരെയുള്ള ഉയർന്ന മേഖലയെ 'ഹമദ് പീഠഭൂമി' എന്നു വിളിക്കുന്നു. നിറയെ ചരൽക്കല്ലുകളും ചുണ്ണാമ്പുകല്ലു കൊണ്ടുള്ള തട്ടുകളും ഉള്ള ഒരു അർദ്ധ മരുഭൂമിയാണ് ഹമദ് പീഠഭൂമിയെന്നും പറയാം. അറേബ്യൻ ഉപദ്വീപിലെ മറ്റു മരുഭൂമികളും ഹമദ് മരുഭൂമിയും ലോകത്തിലെ തന്നെ ഏറ്റവും തരിശു മരുഭൂമികളിൽ മുന്നിൽ നിൽക്കുന്നവയാണ്. സിറിയയുടെ കാർഷിക പുരോഗതിയിൽ ഇവിടുത്തെ ജലസ്രോതസ്സുകൾ ഒരു പ്രധാന പങ്കു വഹിക്കുന്നു. ഏറ്റവും വലുതും പ്രധാനപ്പെട്ടതുമായ നദിയാണ് യൂഫ്രട്ടീസ്. സിറിയൻ ജലസ്രോതസ്സിന്റെ 80 ശതമാനവും ഈ നദിയിൽ നിന്നാണ്.
ചരിത്രം
സിറിയൻ മരുഭൂമിയിൽ ചരിത്രകാലം മുതൽക്കേ ബെഡൂയിൻ (Bedouin) പോലുള്ള അറബ് ഗോത്രവർഗ്ഗക്കാർ അധിവസിച്ചുവരുന്നു. ചില ബെഡൂയിൻ ഗോത്രക്കാർ ഇപ്പോഴും അവരുടെ പരമ്പരാഗത ജീവിതശൈലി പിന്തുടരുന്നുണ്ട്. ഇന്ന് ഈ വിഭാഗക്കാരുടെ എണ്ണത്തിൽ കുറവുണ്ടായിട്ടുണ്ട്. ഇവരുടെ കുടുംബങ്ങൾ മരുപ്പച്ചകൾക്കു സമീപമുള്ള പട്ടണങ്ങളിലും മറ്റുമാണ് താമസിക്കുന്നത്. വിദ്യാസമ്പന്നരായിരുന്ന ബെഡൂവിൻ ഗോത്രവർഗ്ഗക്കാർ അറബിക് ഭാഷയിലും സഫൈറ്റിക് ലിപിയിലും എഴുതിയ ശിലാലിഖിതങ്ങളും മറ്റും ഈ മരുഭൂമിയിലുടനീളം കാണാൻ സാധിക്കും. ഇതിൽ പലതും ബി.സി. ഒന്നാം നൂറ്റാണ്ടിനും എ.ഡി. നാലാം നൂറ്റാണ്ടിനുമിടയിൽ രചിക്കപ്പെട്ടവയാണ്.
സിറിയൻ മരുഭൂമിയിൽ സ്ഥിതിചെയ്യുന്ന പുരാതന നഗരമാണ് പാൽമിറ. റോമൻ കാലഘട്ടത്തിലെ ഒരു പ്രധാനപ്പെട്ട വ്യാപാര കേന്ദ്രമായിരുന്നു ഈ നഗരം.
1919-ഓടു കൂടിയാണ് സിറിയൻ മരുഭൂമിയിൽ വാഹനങ്ങൾ വ്യാപകമായി ഉപയോഗിച്ചു തുടങ്ങിയത്. ഇറാഖ് യുദ്ധസമയത്ത് അഭയാർത്ഥികളായെത്തിയ ഇറാഖി ജനത ഈ മരുഭൂമിയിൽ താമസം തുടങ്ങി.
അവലംബം
വർഗ്ഗം:ഏഷ്യയിലെ മരുഭൂമികൾ വർഗ്ഗം:സിറിയയുടെ ഭൂമിശാസ്ത്രം വർഗ്ഗം:ഇറാഖിന്റെ ഭൂമിശാസ്ത്രം വർഗ്ഗം:ജോർദാൻ
ഓക്കമിലെ വില്യം
പതിനാലാം നൂറ്റാണ്ടിലെ (ജനനം: 1288-നടുത്ത്; മരണം 1348-നടുത്ത്) ഒരു ഇംഗ്ലീഷ് ഫ്രാൻസിസ്കൻ സന്യാസിയും സ്കൊളാസ്റ്റിക് ചിന്തകനും ആയിരുന്നു ഓക്കമിലെ വില്യം. ഇംഗ്ലണ്ടിലെ സറി പ്രവിശ്യയിലെ ഓക്കം ഗ്രാമമാണ് അദ്ദേഹത്തിന്റെ ജനനസ്ഥലമായി കരുതപ്പെടുന്നത്. ഓക്കമിന്റെ കത്തി എന്ന 'ചിന്താസാമഗ്രി'യുടെ പേരിലാണ് വില്യം ഇന്നു പ്രധാനമായും സ്മരിക്കപ്പെടുന്നതെങ്കിലും തർക്കശാസ്ത്രം, ഭൗതികശാസ്ത്രം, ദൈവശാസ്ത്രം എന്നീ വിഷയങ്ങളിൽ ശ്രദ്ധേയമായ മറ്റു സംഭാവനകളും അദ്ദേഹത്തിന്റേതായുണ്ട്. മദ്ധ്യകാല യൂറോപ്യൻ ചിന്തയിലെ അതികായന്മാരിൽ ഒരാളായി കരുതപ്പെടുന്ന അദ്ദേഹം പതിനാലാം നൂറ്റാണ്ടിലെ രാഷ്ട്രീയ-ദാർശനിക സംവാദങ്ങളിൽ നിർണ്ണായകമായ പങ്കു വഹിച്ചു. ദൈവികരഹസ്യങ്ങളുടെ അന്വേഷണത്തിൽ മനുഷ്യബുദ്ധിയ്ക്ക് ഭാഗികവിജയമെങ്കിലും കൈവരിക്കാനാകുമെന്ന വിശ്വാസത്തെ അദ്ദേഹം നിഷേധിച്ചു. രാഷ്ട്രമീമാസാസംബന്ധിയായ രചനകളിൽ വില്യം, പൗരോഹിത്യത്തിന്റെ രാഷ്ട്രീയാധികാരത്തേയും സഭയിൽ മാർപ്പാപ്പായുടെ പരമാധികാരത്തേയും വിമർശിച്ചു.
തത്ത്വചിന്തയിലും ദൈവശാസ്ത്രത്തിലും കാട്ടിയ മികവിന്റെ പേരിൽ വില്യം "അജയ്യനായ ഗുരു" (ഡോക്ടർ ഇൻവിൻസിബിലിസ്) എന്നു ബഹുമാനപൂർവം വിളിക്കപ്പെടുന്നു. 1309 മുതൽ 1321 വരെ ഓക്സ്ഫോർഡിൽ ദൈവശാസ്ത്രം പഠിച്ചെങ്കിലും അവിടെ മാസ്റ്റേഴ്സ് ബിരുദപഠനം പൂർത്തിയാക്കാതിരുന്ന വില്യമിനെ "സമ്പൂജ്യനായ പ്രാരംഭകൻ" (venerable inceptor) എന്നും വിളിക്കുക പതിവാണ്. തോമസ് അക്വീനാസിനും ജോൺ ഡൺസ് സ്കോട്ടസിനുമൊപ്പം വില്യം ഉത്തുംഗമദ്ധ്യയുഗത്തിലെ മൂന്നു പ്രമുഖ ചിന്തകന്മാരിൽ ഒരാളായി കണക്കാക്കപ്പെടുന്നു.
തുടക്കം
ബാലപ്രായത്തിൽ തന്നെ ഫ്രാൻസിസ്കൻ സഭയിൽ ചേർന്ന വില്യം ഓക്സ്ഫോർഡിൽ ദൈവശാസ്ത്രം പഠിക്കാൻ തുടങ്ങി. അവിടത്തെ പഠനം അവസാനിപ്പിച്ച് അധികം താമസിയാതെ അദ്ദേഹം വിവാദപുരുഷനായി. മദ്ധ്യയുഗങ്ങളിൽ പീറ്റർ ലോംബാർഡിന്റെ 'സെന്റൻസുകൾ' എന്ന കൃതി ദൈവശാസ്ത്രത്തിലെ മാനകപാഠം ആയിരുന്നു. മഹത്ത്വാകാംക്ഷികളായ യുവദൈവശാസ്ത്രജ്ഞന്മാർ അതിനു വ്യാഖ്യാനം എഴുതുക പതിവായിരുന്നു. ഓക്സ്ഫോർഡിലെ പഠനം നിർത്തി അധികം താമസിയാതെ അത്തരമൊരു വ്യാഖ്യാനം വില്യമും എഴുതി. അദ്ദേഹത്തിന്റെ സഹപ്രവർത്തകരും സഭാധികാരികളും അതിനെ വിമർശിച്ചു. പ്രാദേശിക മെത്രാന്മാരുടെ ഒരു സഭാസമ്മേളം വില്യമിന്റെ ഭാഷ്യത്തെ വേദവിരുദ്ധമായി പ്രഖ്യാപിച്ചു.
അവിഞ്ഞോണിൽ
thumb|right|200px|വില്യമിന്റെ "സുമ്മാ ലോജീസേ"-യുടെ 1341-ലെ ഒരു കൈയെഴുത്തു പ്രതിയിലുള്ള ചിത്രം തുടർന്ന് വേദവ്യതിചലനാരോപണത്തിനു മറുപടി പറയാനായി നൽകാനായി വില്യമിന്, ഫ്രാൻസിൽ അക്കാലത്തു മാർപ്പാപ്പയുടെ ആസ്ഥാനമായിരുന്ന അവിഞ്ഞോണിലേക്ക് പോകേണ്ടിവന്നു. ഏതാണ്ട് അതേകാലത്തു തന്നെ ഫ്രാൻസിസ്കൻ സന്യാസസഭയുടെ തലവനായിരുന്നു സെസേനയിലെ മൈക്കലും വേദവ്യതിചലനാരോപണം നേരിടാനായി അവിഞ്ഞോണിൽ എത്തിയിരുന്നു. യേശുവിനും അപ്പസ്തോലന്മാർക്കും സ്വകാര്യസ്വത്തൊന്നും ഇല്ലായിരുന്നെന്നും ഭിക്ഷാടനത്തിലൂടെ ആവശ്യങ്ങൾ സാധിച്ചാണ് അവർ ജീവിച്ചിരുന്നതെന്നും ആ മാതൃക സഭയും സഭാസ്ഥാപനങ്ങളും പിന്തുടരണമെന്നും ഫ്രാൻസിസ്കന്മാർക്കിടയിലെ തീവ്രപക്ഷം വാദിച്ചിരുന്നു. യേശുസംഘത്തിന്റെ 'ദാരിദ്യത്തെ' സംബന്ധിച്ച ഈ നിലപാടിൽ, 'ആത്മീയന്മാർ' (spirituals) എന്നറിയപ്പെട്ട ഫ്രാൻസിസ്കൻ തീവ്രപക്ഷത്തെ പിന്തുണച്ചതിന്റെ പേരിലാണ് സെസേനയിലെ മൈക്കളിനെതിരെ 22-ആം യോഹന്നാൻ മാർപ്പാപ്പ വേദവ്യതിചലനക്കുറ്റം ചുമത്തിയത്.
മ്യൂനിക്കിലെ പ്രവാസം
ദാരിദ്യവിഷയത്തിൽ മാർപ്പാപ്പായുമായുള്ള തർക്കത്തിൽ വില്യം, സെസേനയെ പിന്തുണച്ചു. ഒടുവിൽ തടവും വധശിക്ഷയും ഭയന്ന വില്യമും സെസേനയും അവർക്കൊപ്പമുണ്ടായിരുന്ന മറ്റു ഫ്രാൻസിസ്കന്മാരും 1328 മേയ് മാസം 26-ആം തിയതി അവിഞ്ഞോണിൽ നിന്ന് ഓളിച്ചോടി. അവർ വിശുദ്ധറോമാസാമ്രാട്ട്, ബവേറിയയിലെ ലൂയി നാലാമന്റെ സംരക്ഷണം തേടി. മാർപ്പാപ്പയുമായി ശത്രുതയിൽ കഴിഞ്ഞിരുന്ന ചക്രവർത്തി അതോടെ വില്യമിന്റെ രക്ഷാധികാരിയായി. "അങ്ങ് എന്നെ വാൾ കൊണ്ടു സരക്ഷിക്കുക; ഞാൻ അങ്ങയെ തൂലിക കൊണ്ടു പിന്തുണയ്ക്കാം" എന്നു വില്യം ചക്രവർത്തിയോടു പറഞ്ഞതായി പറയപ്പെടുന്നു. ലൂയി നാലമന്റെ ആശ്രിയതനായി ബവേറിയയിലെ മ്യൂനിക്കിൽ കഴിഞ്ഞ ഇക്കാലത്ത് മത-രാഷ്ട്രീയാധികാരങ്ങളുടെ പരിധികളെ സംബന്ധിച്ച് വില്യം പല രചനകളും നിർവഹിച്ചു. റോമാസാമ്രാജ്യത്തിൽ ധാർമ്മിക-രാഷ്ട്രീയകാര്യങ്ങളിൽ ചക്രവർത്തിക്ക് പരമാധികാരമുണ്ടെന്ന് ഈ രചനകളിൽ അദ്ദേഹം വാദിച്ചു. അതോടെ 22-ആം യോഹന്നാൻ മാർപ്പാപ്പ അദ്ദേഹത്തെ സഭാഭ്രഷ്ടനാക്കി. എന്നാൽ യേശുവിന്റേയും അപ്പസ്തോലന്മാരുടേയും ദാരിദ്ര്യാവസ്ഥയെ നിഷേധിക്കുക വഴി മാർപ്പാപ്പയാണ് വേദവ്യതിചലനം നടത്തിയതെന്നു വില്യം ആരോപിച്ചു. വില്യമിലെ സഭാഭ്രഷ്ടനാക്കിയ സഭ അദ്ദേഹത്തിന്റെ ദർശനത്തെ ഒരിക്കലും ഔപചാരികമായി വിലക്കിയില്ല.
മരണം
1338-ൽ ലൂയി നാലാമൻ ചക്രവർത്തി മരിച്ചു. അതിനുശേഷമുള്ള വില്യമിന്റെ ജീവിതകഥയിൽ അവ്യക്തതയുണ്ട്. 1342-ൽ സെസേനയിലെ മൈക്കിളും മരിച്ചിരുന്നു. തുടർന്നും അദ്ദേഹം മ്യൂനിക്കിൽ പ്രവാസജീവിതം നയിച്ചിരുന്ന ഒരു ചെറിയസംഘം ഫ്രാൻസിസ്കന്മാരുടെ നേതാവായി കഴിഞ്ഞു എന്നു പറയപ്പെടുന്നു. മ്യൂനിക്കിലെ ഫ്രാൻസിസ്കൻ സന്യാസഭവനത്തിൽ 1347-ലോ 1348-ലോ ഏപ്രിൽ 9-ന് അദ്ദേഹം മരിച്ചു. 1359-ൽ ഇന്നസെന്റെ ആറാമൻ മാർപ്പാപ്പ അദ്ദേഹത്തിനു സഭയിൽ മരണാനന്തരം 'പുനരധിവാസം' നൽകി. ആംഗ്ലിക്കൻ സഭയിൽ ഏപ്രിൽ 10 അദ്ദേഹത്തിന്റെ സ്മരണദിനമാണ്.
ദൈവശാസ്ത്രം
സ്കൊളാസ്റ്റിക് ചിന്തയിൽ ലളിത്യം കൊണ്ടുവരാൻ, അതിന്റെ ഉള്ളടക്കത്തിലും രീതികളിലും വില്യം പരിഷ്കാരങ്ങൾ നിർദ്ദേശിച്ചു. ജോൺ ഡൺസ് സ്കോട്ടസിനെപ്പോലുള്ള പൂർവഗാമികളുടെ ആശയങ്ങളിൽ ഏറെ അദ്ദേഹം സ്വന്തമാക്കി. ദൈവത്തിന്റെ അപരിമിതമായ ശക്തി, ദൈവകൃപ, മനുഷ്യന്റെ നീതീകരണം, വിജ്ഞാനശാസ്ത്രം, സാന്മാർഗ്ഗികത എന്നീ വിഷയങ്ങളിൽ ഡൺസ് സ്കോട്ടസിനെ അദ്ദേഹം പിന്തുടർന്നു.
ദൈവത്തിന്റെ വഴികൾ യുക്തിക്കു ഗ്രഹിക്കാനാവുന്നവയല്ലാത്തതിനാൽ ദൈവികരഹസ്യങ്ങളുടെ ശരിയായ അറിവിനുള്ള ഏകമാർഗ്ഗം വിശ്വാസമാണെന്ന് വില്യം കരുതി. മനുഷ്യന്റെ തർക്കനൈപുണ്യത്തിനും യുക്തിക്കും പിന്തുടരാവുന്ന നിയമങ്ങളുടെ ബന്ധനമില്ലാതെ ദൈവം പ്രപഞ്ചത്തെ സ്വതന്ത്രമായി സൃഷ്ടിക്കുകയും അതിൽ രക്ഷക്കുള്ള മാർഗ്ഗം സ്ഥാപിക്കുകയുമാണു ചെയ്തത്. വില്യമിന്റെ ദൈവസങ്കല്പം പൂർണ്ണമായും വെളിപാടിനേയും വിശ്വാസത്തേയും ആശ്രയിച്ചുള്ളതായിരുന്നു. ശാസ്ത്രം, കണ്ടെത്തലുകൾ മാത്രമാണെന്നും അനിവാര്യതസത്തയായി ദൈവം മാത്രമേയുള്ളു എന്നും അദ്ദേഹം വിശ്വസിച്ചു. ഓക്കമിലെ വില്യമിന്റെ ചിന്ത, യുക്തിയും വിശ്വാസവും തമ്മിൽ തോമസ് അക്വീനാസ് സാധിച്ചെടുത്ത 'മംഗല്യ'-ത്തിന്റെ വേർപിരിയലിനെ സൂചിപ്പിച്ചു. കാര്യത്തിൽ തുടങ്ങി കാരണത്തിലെത്തുന്ന യുക്തിചിന്ത പിഴച്ചതാണെന്നു വില്യം കരുതി. യുക്തിയുടെ ശരിയായ വഴി കാരണത്തിൽ നിന്ന് കാര്യത്തിലേക്കാണ്. ലോകം ഉള്ളതിനാൽ അതിനു സ്രഷ്ടാവായി ഒരു ദൈവം ഉണ്ടായിരിക്കും എന്ന വാദം അബദ്ധമാണ്. പ്രകൃതിയിലുള്ളവയ്ക്കൊന്നിനും നമ്മെ ദൈവത്തിലേക്കോ ദൈവികസത്യങ്ങളിലേക്കോ നയിക്കാൻ കഴിവില്ല. ക്രിസ്തുമതത്തിലെ വിശ്വാസസത്യങ്ങളെ അംഗീകരിക്കാൻ നമുക്കു ബാദ്ധ്യതയുള്ളത്, വിശ്വാസരഹസ്യങ്ങൾ യുക്തിസഹമായതിനാലല്ല, ബൈബിളിലെ ദൈവവെളിപാടിനനുസരിച്ച് നാം വിശ്വസിക്കണമെന്ന ദൈവകല്പന അനുസരിക്കാനാണ്.
നാമവാദം
സത്താമീമാംസയിൽ നാമവാദം എന്നറിയപ്പെടുന്ന നിലപാടിന്റേയും ആധുനിക വിജ്ഞാനശാസ്ത്രത്തിന്റെ (epistemology) തന്നെയും പിതാവായി വില്യം വിശേഷിപ്പിക്കപ്പെടാറുണ്ട്. വ്യക്തിസത്തകൾക്കു (individuals) മാത്രമേ നിലനില്പുള്ളെന്നും വ്യക്ത്യതീതമായ സാർവത്രികസത്തകൾ (universals) വ്യക്തിസത്തകളുടെ അമൂർത്തീകരണം വഴി മനുഷ്യമനസ്സിൽ രൂപപ്പെടുന്നവയായതിനാൽ അവയ്ക്ക് മനഃബാഹ്യമായി നിലനില്പില്ലെന്നും അദ്ദേഹം കരുതി. അതിഭൗതികമായ സാർവത്രികസത്തകളുടെ അസ്തിത്വത്തെ അദ്ദേഹം നിഷേധിച്ചു. അതേസമയം, സാർവത്രികസത്തകളെ 'പേരുകൾ' മാത്രമായി കരുതിയ നാമവാദികൾക്കൊപ്പം വില്യമിനെ എണ്ണുന്നതു ശരിയല്ലെന്നും വ്യക്ത്യതീതസത്തകൾക്കു മനുഷ്യന്റെ സങ്കല്പലോകത്തിലുള്ള സ്ഥാനം അംഗീകരിച്ച അദ്ദേഹത്തെ 'സങ്കല്പവാദി' (conceptualist) ആയി വേണം പരിഗണിക്കാനെന്നും വാദമുണ്ട്.
ഓക്കമിന്റെ കത്തി
ആധുനികശാസ്ത്രത്തിനും ബൗദ്ധികസംസ്കാരത്തിനു തന്നെയും വില്യം നൽകിയ ഒരു പ്രധാന സംഭാവന, പ്രതിഭാസങ്ങളുടെ വിശദീകരണത്തിനും സിദ്ധാന്തനിമ്മിതിക്കും വഴികാട്ടിയായി അദ്ദേഹം മുന്നോട്ടുവച്ച സത്താമീമാസയിലെ മിതവ്യയനിയമമാണ്. ഓക്കമിന്റെ കത്തി എന്ന പേരിൽ ഇന്ന് ഇതറിയപ്പെടുന്നു. ഈ തത്ത്വത്തിന്റെ സാധാരണ നടപ്പുള്ള ഒരു വ്യാഖ്യാനം, "സാഹചര്യങ്ങൾ തുല്യമായിരിക്കുമ്പോൾ, ഏതുപ്രശ്നത്തിന്റേയും ഏറ്റവും ലളിതമായ ഉത്തരമായിരിക്കും കൂടുതൽ ശരി" എന്നാണ്. മറ്റൊരുവിധത്തിൽ പറഞ്ഞാൽ, "പരസ്പരം മത്സരിക്കുന്ന ഒന്നിലേറെ സിദ്ധാന്തങ്ങളുള്ളപ്പോൾ, മറ്റു കാര്യങ്ങൾ ഒരുപോലെയാണെങ്കിൽ, ഏറ്റവും കുറച്ച് സങ്കല്പങ്ങൾ ഉൾക്കൊള്ളുന്നതും ഏറ്റവും കുറച്ച് ഘടകങ്ങളെ അവതരിപ്പിക്കുന്നതുമായ സിദ്ധാന്തമാണ് സ്വീകരിക്കേണ്ടത്. ഇതനുസരിച്ച്, മിതത്വം, ഒതുക്കം, ലാളിത്യം എന്നിവ ഉപദേശിക്കുന്നതും മുഖ്യമായും ശാസ്ത്രസിദ്ധാന്തങ്ങൾക്കു ബാധകവുമായ സാമാന്യബുദ്ധിയുടെ നിയമങ്ങളിലൊന്നാണ്(Heuristic maxim) ഓക്കമിന്റെ കത്തി.
ഈ വ്യാഖ്യാനത്തെ പിന്തുടർന്നാണ് ഇത് ഇന്ന് സാധാരണ മനസ്സിലാക്കപ്പെട്ടുപോരുന്നതെങ്കിലും ലാളിത്യത്തെ പ്രസക്തിക്ക് പകരമായി കണക്കാക്കുന്നെങ്കിൽ ഈ വ്യാഖ്യാനം തെറ്റായിരിക്കും. ഏതെങ്കിലും പ്രതിഭാസത്തിനുള്ള വിശദീകരണത്തിന്റെ ലാളിത്യത്തേയോ സങ്കീർണ്ണതയേയോ കുറിച്ചല്ല ഓക്കമിന്റെ കത്തിയുടെ വ്യഗ്രത. ബാഹ്യദർശനത്തിൽ ലളിതമെന്നു തോന്നിക്കുന്ന ഒരു പ്രതിഭാസത്തിനുപിന്നിലുള്ള പ്രക്രിയ സങ്കീർണ്ണത നിറഞ്ഞതായിരിക്കാം. പ്രതിഭാസത്തിന്റെ അവശ്യവും പ്രസക്തവുമായ എല്ലാ വശങ്ങളേയും പ്രതിഫലിപ്പിക്കാത്ത ലളിത വിശദീകരണം ശുദ്ധഗതി മാത്രമായിരിക്കും. വിശദീകരണത്തെ പ്രതിഭാസവുമായി ബന്ധമില്ലാത്ത ഘടകങ്ങളിൽ നിന്ന് മുക്തമാക്കുകയെന്നതാണ് ഓക്കമിന്റെ കത്തിയുടെ ധർമ്മം. ബർട്രാൻഡ് റസ്സലിന്റെ അഭിപ്രായത്തിൽ, ഒരു പ്രതിഭാസത്തിന്റെ ശാസ്ത്രീയവിശദീകരണം സാങ്കല്പികമായ ഏതെങ്കിലുമൊരു ഘടകത്തെ ആശ്രയിച്ചല്ലാതെ സാധ്യമാണെങ്കിൽ ആ ഘടകത്തെ പരിഗണനയിലെടുക്കുന്നതിന് ഒരു ന്യായീകരണവുമില്ല എന്നാണ് ഓക്കമിന്റെ കത്തിയുടെ അർത്ഥം. യുക്തിചിന്താസംബന്ധിയായ വിശകലനങ്ങളിൽ ഓക്കമിന്റെ കത്തി അങ്ങേയറ്റം ഉപകാരപ്രദമായ ഒരു തത്ത്വമായി തനിക്കനുഭവപ്പെട്ടിട്ടുണ്ടെന്നും റസ്സൽ പറയുന്നു.
രാഷ്ട്രമീമാസ
രാഷ്ട്രമീമാസാസംബന്ധിയായ രചനകളിൽ വില്യം, സമകാലീനനായ പാദുവയിലെ മാർസിലിയസിനെപ്പോലെ, പൗരോഹിത്യത്തിന്റെ രാഷ്ട്രീയാധികാരത്തേയും സഭയിൽ മാർപ്പാപ്പായുടെ പരമാധികാരത്തേയും വിമർശിച്ചു. സഭയെന്നത് പൗരോഹിത്യമല്ല വിശ്വാസികളുടെ കൂട്ടായ്മയാണെന്നും മുഴുവൻ സഭയുടേയും അധികാരം അതിന്റെ ഏതെങ്കിലും ഒരു ഘടകത്തിന്റെ അധികാരത്തേക്കൾ കവിഞ്ഞതാണെന്നും അതിന്റെ അധികാരം ഒരു പ്രതിനിധിസംഘത്തിനു കൈമാറാൻ സഭാസമൂഹത്തിനു കഴിയുമെന്നും മാർപ്പാപ്പ ഉൾപ്പെടെ ഏത് പദവിയിൽ ഉള്ളവരേയും നിയന്ത്രിക്കാനും ശിക്ഷിക്കാനും നീക്കം ചെയ്യാനും അത്തരമൊരു പ്രതിനിധിസംഘത്തിനു കഴിയുമെന്നും അദ്ദേഹം വാദിച്ചു.
വിലയിരുത്തൽ
ക്രിസ്തീയവിശ്വാസത്തെ യുക്തിയുമായി സമന്വയിപ്പിക്കാൻ ശ്രമിച്ച സ്കൊളാസ്റ്റിക് പാരമ്പര്യത്തിൽ പെട്ട ചിന്തകനായിരുന്നെങ്കിലും വിശ്വാസസത്യങ്ങളുടെ സ്ഥാപനത്തിൽ യുക്തിക്കുള്ള പരിമിതി വില്യം എടുത്തുപറഞ്ഞു. സമകാലീനനായ ജോൺ ഡൺസ് സ്കോട്ടസിന്റെയെന്നപോലെ വില്യമിന്റെ ദർശനവും സ്കൊളാസ്റ്റിക് പാരമ്പര്യത്തിന്റെ ദൗർബല്യത്തേയും ക്രിസ്തീയചിന്ത ചെന്നുപെട്ടിരുന്ന പ്രതിസന്ധിയേയും സൂചിപ്പിച്ചു.
അവലംബം
വർഗ്ഗം:ഇംഗ്ലീഷ് തത്ത്വചിന്തകർ
റോഹ്ത്താസ് കോട്ട
റോഹ്ത്താസ് കോട്ട, പാകിസ്താനിലെ പഞ്ചാബ് പ്രവിശ്യയിൽ ഝലം നഗരത്തിനടുത്ത് സ്ഥിതിചെയ്യുന്ന പതിനാറാം നൂറ്റാണ്ടിലെ ഒരു കോട്ടയാണ്. മുഗൾ ചക്രവർത്തിമാരോടു കൂറുണ്ടായിരുന്ന രണശൂരന്മാരായിരുന്ന വടക്കൻ പഞ്ചാബിലെ പോത്തൊഹാർ മേഖലയിലെ ഗോത്രവർഗക്കാരെ നിയന്ത്രണത്തിൽ കൊണ്ടുവരാനായി 1550 നും 1548 നും ഇടയിൽ പഷ്തൂൺ രാജാവായിരുന്ന ഷേർ ഷാ സൂരി യുടെ കാലത്താണ് ഈ കോട്ട പണികഴിപ്പിക്കപ്പെട്ടത്. ഉപഭൂഖണ്ഡത്തിലെ ഏറ്റവും വലുതും തികച്ചും ദുർഗ്ഗമമായ ഒന്നാണ് ഈ കോട്ട. റോഹ്താസ് കോട്ട ബലപ്രയോഗത്തിലൂടെ   ഒരിക്കലും ആക്രമിക്കപ്പെട്ടിട്ടില്ല. തികച്ചും അസാധാരണമായി ഇപ്പോഴും ഇത് കാലത്തെ അതിജീവിച്ച് നിലനിൽക്കുന്നു. ഉത്തുംഗമായ അപ്രതിരോധ്യമായ ഭിത്തികൾക്കും നിരവധി സ്മാരക ഗോപുരദ്വാരങ്ങൾക്കും പ്രസിദ്ധമാണ് ഈ കോട്ട. മദ്ധ്യ-ദക്ഷിണ ഏഷ്യയിലെ മുസ്ലീം സൈനിക വാസ്തുവിദ്യയുടെ അസാധാരണമായ ഉദാഹരണമായി വാഴ്ത്തിക്കൊണ്ട് 1997 ൽ യുനെസ്കോ ഈ കോട്ടയെ ഒരു ലോക പൈതൃക സ്ഥലമായി രേഖപ്പെടുത്തുകയും ചെയ്തിരുന്നു.
സ്ഥാനം
ഗ്രാൻഡ് ട്രങ്ക് റോഡിൽ നിന്ന് എട്ട് കിലോമീറ്റർ തെക്കായിട്ടാണ് ഈ കോട്ട സ്ഥിതി ചെയ്യുന്നത്. ഝലം നഗരത്തിന് ഏകദേശം 16 കിലോമീറ്റർ തെക്കായി നിലനിൽക്കുന്ന ഇത് ദീന നഗരത്തിനടുത്താണ്. കോട്ടയുടെ പുറംചുമരിന്റെ വടക്കേ അതിർത്തിയോട് ചേർന്നാണ് ചരിത്രപ്രാധാന്യമുള്ള ഷഹ്രാ-ഇ- അസാം റോഡ് കടന്നുപോയിരുന്നത്. റോഹ്താസ് കോട്ട, ടില്ല ജോഗിയാൻമലനിരകളുടെ പരിധിയിലുള്ള ഒരു കുന്നിൻ മുകളിൽ മലയിടുക്കിന് അഭിമുഖമായി, കഹാൻ നദി, കാലാവസ്ഥാനുസൃതമായ രൂപപ്പെടുന്നതും പർനാൽ ഖാസ് എന്നു വിളിക്കപ്പെടുന്നതുമായ അരുവിയുമായി ചേരുന്നിടത്താണ് നിർമ്മിക്കപ്പെട്ടിരിക്കുന്നത്. ചുറ്റുവട്ടത്തുള്ള പ്രദേശത്തേക്കാൾ ഏതാണ്ട് 300 അടി (91 മീറ്റർ) ഉയർന്നാണ് കോട്ട നിലനിൽക്കുന്നത്. സമുദ്രനിരപ്പിന് 2,660 അടി (810 മീറ്റർ) ഉയരത്തിൽ സ്ഥിതിചെയ്യുന്ന ഇത് 12.63 ഏക്കറാണ് (51,100 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്നു.
പശ്ചാത്തലം
സുർ സാമ്രാജ്യത്തിന്റെ സ്ഥാപകനായ ഷേർ ഷാ സൂരിയാണ് ഈ കോട്ട സ്ഥാപിച്ചത്. കനൌജ് യുദ്ധത്തിൽ പരാജയപ്പെട്ടതിനെ തുടർന്ന് പേർഷ്യയിലേക്ക് നാടുകടന്ന മുഗൾ ചക്രവർത്തിയായ ഹുമയൂണിന്റെ മുന്നോട്ടുള്ള പുരോഗതി തടയുവാനാണ് പ്രധാനമായും ഈ കോട്ട രൂപകൽപ്പന ചെയ്തത്. അഫ്ഗാനിസ്ഥാനിലെ പർവത പ്രദേശങ്ങൾക്കും പഞ്ചാബിലെ സമതലങ്ങൾക്കുമിടയിലുള്ള തന്ത്രപ്രധാനമായ ഒരു സ്ഥാനമാണ് കോട്ട നിലനിൽക്കുന്നത്. മുഗൾ ചക്രവർത്തി ഇന്ത്യയിലേക്കു മടങ്ങാതെ തടയാനുള്ള ഉദ്ദേശത്തോടൊപ്പം പൊട്ടോഹാർ മേഖലയിലെ തദ്ദേശീയ ഗഖാർ ഗോത്രങ്ങളെ അടിച്ചമർത്തുകയെന്ന ലക്ഷ്യവും കോട്ട നിർമ്മാണത്തിൽ ഉദ്ദേശിച്ചിരുന്നു. ഗഖർ ഗോത്രങ്ങൾ മുഗൾ സാമ്രാജ്യത്തിന്റെ സഖ്യകക്ഷികളായിരുന്നുവെന്നു മാത്രമല്ല ഷേർഷാ സൂരിയുടെ മേൽക്കോയ്മ അംഗീകരിക്കുന്നതിന് അവർ വിസമ്മതിക്കുകയും ചെയ്തിരുന്നു.
സുർ കാലഘട്ടം
1541-ൽ ഈ കോട്ടയുടെ നിർമ്മാണം സൂർ സാമ്രാജ്യത്തിനുവേണ്ടി ടോഡാർ മാൽ ഖദ്രിയുടെ നേതൃത്വത്തിൽ  ആരംഭിക്കുകയും 1548 ൽ പൂർത്തിയാക്കുകയും ചെയ്തു. പ്രദേശത്തു തൊഴിലാളികളായി പ്രവർത്തിക്കാൻ തദ്ദേശീയ ഗഖാർ ഗോത്രക്കാർ നിരസിച്ചതിനാൽ പ്രാരംഭത്തിൽ കോട്ടയുടെ നിർമ്മാണം ഇഴഞ്ഞാണ് നീങ്ങിയത്. അവസാനം കൂലി നിരക്കുകൾ ഉയർത്തിയപ്പോൾ ഗഖാർ വർഗ്ഗക്കാർ കോട്ട നിർമ്മാണ പ്രവർത്തനത്തിൽ സഹകരിക്കാൻ തയ്യാറായി.
മുഗൾ കാലഘട്ടം
1555 ൽ മുഗൾ ചക്രവർത്തിയായ ഹുമയൂണിനു മുന്നിൽ ഈ കോട്ട അടിയറ വയ്ക്കപ്പെട്ടു. തദ്ദേശീയ ഗവർണർ ടാറ്റർ ഖാൻ ഖാസി മുഗൾ സേനയുടെ മുന്നേറ്റത്തിനു മുന്നിൽ പിടിച്ചു നിൽക്കാനാകാതെ കോട്ട ഉപേക്ഷിച്ചു പോയി. മുഗൾ വംശജരുടെ സഖ്യകക്ഷികളായിരുന്ന ഗഖാർ വർഗ്ഗക്കാരെ അടിച്ചമർത്തുക, മുഗൾ ചക്രവർത്തി ഹുമയൂണിന്റെ ഇന്തയിലേയ്ക്കുള്ള മടക്കത്തെ തടസ്സപ്പെടുത്തുക തുടങ്ങിയ ലക്ഷ്യങ്ങളോടെ നിർമ്മിക്കപ്പെട്ട ഈ കോട്ടയുടെ ഉദ്ദേശ ലക്ഷ്യങ്ങൾത്തന്നെ ഹുമയൂണിന്റെ മടങ്ങിവരവോടെ അസാധുവാകുകയും കോട്ടയുടെ പ്രാധാന്യംതന്നെ നഷ്ടമാകുകയും ചെയ്തു. അതുമാത്രമല്ല, സമീപ പ്രദേശത്തായി 1580 കളിൽ അക്ബർ ചക്രവർത്തി പടുത്തുയർത്തിയ അറ്റോക്ക് കോട്ട മുഗളരുടെ താൽപര്യങ്ങൾക്ക് കൂടുതൽ അനുസൃതമായിരുന്നു. വിരോധാഭാസമെന്നു പറയട്ടെ, പ്രാഥമികമായി ഗഖാറുകളെ അടിച്ചമർത്തുവാനായി നിർമ്മിക്കപ്പെട്ട ഈ കോട്ട ഗഖാർ വർഗ്ഗക്കാരുടെ തലസ്ഥാനമായി ഭവിച്ചു. ഗഖാറുകൾ മുഗളരുട സഖ്യ കക്ഷികളായി തുടർന്നതിനാൽ ഇതൊരു സൈനിക കോട്ടയായി നിലനിർത്തേണ്ട ആവശ്യവുമില്ലായിരുന്നു.
മുഗൾ കാലഘട്ടത്തിനുശേഷം
ലാഹോർ കോട്ട പോലെ മുഗൾ കാലഘട്ടത്തിലെ മറ്റു കോട്ടകളിൽ കാണപ്പെടുന്ന വലിയ വാസ്തുവിദ്യയോ കോട്ടയോടനുബന്ധമായി വലിയ പൂന്തോട്ടങ്ങളോ ഇല്ലാതെയിരുന്നതിനാൽ  മുഗൾ ചക്രവർത്തിമാർക്ക് ഈ കോട്ട അത്ര പഥ്യമല്ലായിരുന്നെങ്കിലും മുഗൾ കാലഘട്ടത്തിൽ ഈ കോട്ട 1707 വരെ  തുടർച്ചയായി ഉപയോഗിച്ചുപോന്നു.. മുഗൾ ഭരണത്തിന്റെ അധഃപതനത്തിന്റെ കാലത്ത് ശത്രുക്കളായ സിഖ് സാമ്രാജ്യം ഈ മേഖലയിൽ പിടിമുറുക്കാൻ തുടങ്ങിയതോടെ ഈ കോട്ടയിൽ സൈനിക പുനർവിന്യാസം നടന്നിരുന്നു. മുഗൾ സാമ്രാജ്യത്തിന്റെ ക്ഷീപ്തനാളുകളിൽ കോട്ടയുടെ പുനർചിത്രവൽക്കരണം നടന്നത് സിഖ് സാമ്രാജ്യത്തിന്റെ ഭാഗമായിരുന്നു. പേർഷ്യയിലെ നാദിർ ഷാ, അഫ്ഗാൻ ഭരണാധികാരി അഹമ്മദ് ഷാ അബ്ദാലി തുടങ്ങിയവർ മുഗൾ സാമ്രാജ്യത്തിന്റെ അധഃപതന സമയത്ത് ഈ കോട്ടയിൽ തമ്പടിച്ചാണ് പഞ്ചാബിലെ അവരുടെ ആക്രമണങ്ങൾക്കു നേതൃത്വം നടത്തിയത്.
1825 ൽ ഗുർമുഖ് സിംഗ് ലാംബയുടെ നേതൃത്വത്തിലുള്ള സിഖ് സൈന്യം ഗഖാർ പ്രഭു നൂർ ഖാനിൽ നിന്ന് ഈ കോട്ട പിടിച്ചടക്കി. അതിനുശേഷം സിഖ് ഭരണാധികാരിയായ രഞ്ജിത് സിംഗ് ഭരണപരമായ കാര്യങ്ങൾക്കായി റോഹ്താസ് കോട്ട ഉപയോഗിച്ചിരുന്നു.
അവലംബം
വർഗ്ഗം:പാകിസ്താനിലെ ലോകപൈതൃകകേന്ദ്രങ്ങൾ
നാഷണൽ സെന്റർ ഫോർ ബയോളജിക്കൽ സയൻസസ്
ജീവശാസ്ത്രഗവേഷണത്തിൽ ഏർപ്പെട്ടിരിക്കുന്ന Bangalore, Karnataka സ്ഥിതിചെയ്യുന്ന ഒരു ഗവേഷണ കേന്ദ്രമാണ് നാഷണൽ സെന്റർ ഫോർ ബയോളജിക്കൽ സയൻസസ്,  National Centre for Biological Sciences (NCBS). ഇത് ഭാരത സർക്കാരിന്റെ ആണവോർജ്ജ വകുപ്പിന്റെ കീഴിലുള്ള ടാറ്റ ഇൻസ്റ്റിറ്റൂട്ട് ഓഫ് ഫണ്ടമെന്റൽ റിസർച്ചിന്റെ (TIFR) ഭാഗമാണ്.
ഗവേഷണ മേഖലകൾ
ജൈവരസതന്ത്രം, ജൈവഭൗതികശാസ്ത്രം, ബയോ-ഇൻഫർമാറ്റിക്സ്‌, Neurobiology, Cellular Organization, Signalling, ജനിതകശാസ്ത്രം, Development, Theory and Modelling of Biological Systems, ആവാസ വിജ്ഞാനം, ജീവപരിണാമം തുടങ്ങിയ വിഷയങ്ങളിൽ NCBS അടിസ്ഥാന ഗവേഷണം നടത്തുന്നു. ഈ വിഷയങ്ങളിൽ ഡോക്ടറേറ്റ്, ഡോക്ടറേറ്റ് (Integrated), ബിരുദാനന്തരബിരുദം എന്നിവ ചെയ്യാനുള്ള സൗകര്യം ഇവിടെയുണ്ട്; കൂടാതെ M.Sc (Wildlife Biology and Conservation) ഒന്നിടവിട്ടുള്ള വർഷങ്ങളിലും.
ബെംഗളൂരു ബയോ ക്ലസ്റ്റർ
Institute for Stem Cell Biology and Regenerative Medicine (inStem) and the Centre for Cellular and Molecular Platforms (C-CAMP) തുടങ്ങിയ പല സഹകരണ സംരംഭങ്ങളിലും NCBS ഏർപ്പെടുന്നു. ഈ മൂന്നു സ്ഥാപനങ്ങളുംകൂടി ബെംഗളൂരു ബയോ ക്ലസ്റ്റർ, എന്നപേരിൽ അടിസ്ഥാന ഗവേഷണം, പ്രയോഗാത്മക പഠനങ്ങൾ, സാങ്കേതിക പുരോഗതി എന്നിവ കൈവരിക്കുന്നതിന് നേതൃത്വം നൽകുന്നു.
പുറം കണ്ണികൾ
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
തുറവൂർ തീവണ്ടിനിലയം
ബാഹ്യ ലിങ്കുകൾ
വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ
പ്രിയ പ്രകാശ് വാര്യർ
2019-ൽ ഇറങ്ങിയ സിനിമയായ ഒരു അഡാർ ലൗ വിലെ ഉസ്താദ് പി.എം.എ. ജബ്ബാർ രചിച്ച മാണിക്യമലരായ പൂവി എന്ന ഗാനത്തിലെ പുരികം കൊണ്ടും കണ്ണുകൊണ്ടും ഉള്ള അഭിനയത്തിലൂടെ പ്രസിദ്ധയായ ഒരു മലയാള നടിയാണ് പ്രിയ പ്രകാശ് വാര്യർ. ഏതാനും മണിക്കൂറുകൾക്കുള്ളിൽ ഇന്ത്യയിൽ ഗൂഗിളിൽ ഏറ്റവുമധികം പേർ തിരഞ്ഞ വ്യക്തിയാണ് അവർ. മലയാളത്തിൽ ഏറ്റവും കൂടുതൽ ട്രോളുകളിൽ ഇടം പിടിച്ച നടിയും പ്രിയ വാര്യർ തന്നെയാണ്. തൃശ്ശൂർ പൂങ്കുന്നം സ്വദേശിനിയായ പ്രിയ, ഇപ്പോൾ തൃശ്ശൂർ വിമല കോളേജിൽ പഠനം നടത്തുന്നു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:1999-ൽ ജനിച്ചവർ വർഗ്ഗം:സെപ്റ്റംബർ 12-ന് ജനിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
ചെങ്ങന്നൂർ തീവണ്ടിനിലയം
പ്രാധാന്യം
പ്രശസ്ത തീർത്ഥാടന കേന്ദ്രങ്ങളായ ശബരിമല, പന്തളം, ആറന്മുള പാർത്ഥസാരഥി ക്ഷേത്രം, പരുമല പള്ളി, മാരാമൺ, ചെറുകോൽപ്പുഴ, പഞ്ചപാണ്ഡവ തിരുപ്പതികൾ,പാണ്ഡവൻപാറ എന്നിവിടങ്ങളിൽ എത്താൻ ഏറ്റവും അടുത്തുള്ള റെയിൽവേ സ്റ്റേഷനാണ് ചെങ്ങന്നൂർ റെയിൽവേ സ്റ്റേഷൻ.
റെയിൽ‌വേ സ്റ്റേഷനെ 'ഗേറ്റ് വേ ഓഫ് ശബരിമല' ആയി ഇന്ത്യൻ റെയിൽ‌വേ 2009 ൽ പ്രഖ്യാപിച്ചു. ആലപ്പുഴ, കൊല്ലം, കോട്ടയം, പത്തനംതിട്ട എന്നീ 4 ജില്ലകളിലെ ജനങ്ങൾക്ക് ഇത് സേവനം നൽകുന്നു. നിർദ്ദിഷ്ട ശബരി വിമാനത്താവളം   സ്റ്റേഷനിൽ നിന്ന് 37കിലോമീറ്റർ അകലെയാണ്.
സിദ്ധാർഥ ദേബ്
ഒരു ഇന്ത്യൻ എഴുത്തുകാരനാണ് സിഥാർഥ ദേബ് (ജനനം:1970). ദ ബ്യൂട്ടിഫുൾ ആൻഡ് ദി ഡാംഡ്: എ പോർട്രെയ്റ്റ് ഓഫ് ന്യൂ ഇന്ത്യ എന്ന പ്രബന്ധ സമാഹാരത്തെ മുൻനിർത്തി 2012-ലെ അന്താരാഷ്ട്ര പെൻ പുരസ്കാരത്തിനു ഇദ്ദേഹം അർഹനായി. ഇന്ത്യയിലും കൊളംബിയ സർവ്വകലാശാലയിലുമായാണ് ഇദ്ദേഹം വിദ്യാഭ്യാസം നടത്തിയത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സാഹിത്യകാരന്മാർ
ചെങ്ങന്നൂർ തീവണ്ടിനിലയം
പരാമർശങ്ങൾ
വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ വർഗ്ഗം:തിരുവനന്തപുരം റെയിൽവേ ഡിവിഷൻ വർഗ്ഗം:Coordinates on Wikidata
ഏഷ്യയിലെ സമ്പദ്ഘടന
ലോകജനസംഖ്യയുടെ 60% വരുന്ന, 49 ഏഷ്യൻ രാജ്യങ്ങളിലെ 440 കോടി ജനങ്ങളെ ഉൾകൊള്ളുന്ന ബൃഹത്തായ സമ്പദ്ഘടനയാണ് ഏഷ്യയിലെ സമ്പദ്ഘടന. മൊത്ത ആഭ്യന്തര ഉത്പാദനത്തിന്റെ അടിസ്ഥാനത്തിലും ക്രയവിക്രയശേഷിയുടെ അടിസ്ഥാനത്തിലും ലോകത്തെ എറ്റവും വേഗം വളരുന്ന സാമ്പത്തീക മേഖലയാണ് ഏഷ്യ. ചൈനയും, ജപ്പാനും, ഇന്ത്യയുമാണ് യഥാക്രമം ഒന്നും രണ്ടും മൂന്നും സ്ഥാനത്തുള്ള ഏഷ്യയിലെ വൻ സാമ്പത്തിക ശക്തികൾ. മാത്രമല്ല, ശ്രദ്ധേയമായ രീതിയിൽ അഭിവൃദ്ധി നേടിക്കൊടുത്ത പല സാമ്പത്തീക പരിഷ്കരണങ്ങൾക്കുകൂടി വേദിയാണ് ഏഷ്യ. ജപ്പാൻ (1950-1990), ദക്ഷിണ കൊറിയ (1961-1996), ചൈന (1978-2013), ഫിലിപ്പീൻസ് (2010 മുതൽ തുടരുന്നു) എന്നീ രാജ്യങ്ങളിലുണ്ടായ സാമ്പത്തീക പരിഷ്കരണങ്ങൾ ലോക ശ്രദ്ധ നേടിയിരിന്നു.
അവലംബം
വർഗ്ഗം:ഏഷ്യ
വിക്രം വേദാ
2017 – ൽ വൈ നോട്ട് സ്റ്റുഡിയോസിനു കീഴിൽ എസ്. ശശികാന്ത് നിർമിച്ച്, പുഷ്കർ – ഗായത്രി സംവിധാനം ചെയ്ത് പുറത്തിറങ്ങിയ ഒരു തമിഴ് നിയോ - നോയർ ആക്ഷൻ ത്രില്ലർ ചലച്ചിത്രമാണ് വിക്രം വേദാ. ആർ. മാധവൻ, വിജയ് സേതുപതി, ശ്രദ്ധ ശ്രീനാഥ്, കതിർ, വരലക്ഷ്മി ശരത്കുമാർ എന്നിവരാണ് ഈ ചിത്രത്തിന്റെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. കൂടാതെ പ്രേം, അച്യുത് കുമാർ, ഹരീഷ് പേരടി, വിവേക് പ്രസന്ന എന്നിവർ മറ്റ് കഥാപാത്രങ്ങളെ അവതരിപ്പിച്ചിരിക്കുന്നു. സാം. സി.എസ് സംഗീതസംവിദാനവും പശ്ചാത്തല സംഗീതവും നിർവ്വഹിച്ചിരിക്കുന്ന ചിത്രത്തിന്റെ ഛായാഗ്രാഹകൻ പി.എസ്. വിനോദാണ്. ബൈതൽ പചിസി എന്ന നാടോടിക്കഥയെ ആസ്പദമാക്കിയാണ് വിക്രം വേദ ചിത്രീകരിച്ചിരിക്കുന്നത്. ഗുണ്ടാനേതാവായ വേദയെ പിന്തുടരുന്ന വിക്രം എന്ന പോലീസ് ഉദ്യോഗസ്ഥന്റെ ജീവിതമാണ് ചിത്രത്തിന്റെ ഉള്ളടക്കം. സ്വയം പിടിനൽകുന്ന വേദ, വിക്രമിനോട് മൂന്നു കഥകൾ പറയുകയും ഇവ നല്ലതിനെയും ചീത്തയെയും കുറിച്ച് വിക്രമിനുള്ള കാഴ്ചപ്പാടുകളെ മാറ്റുകയും ചെയ്യുന്നു.
2015 ജനുവരിയിൽ നിർമ്മാതാവായ ശശികാന്ത്, പുഷ്കർ - ഗായത്രി ദ്വയം സംവിധാനം ചെയ്യുന്ന ഒരു പുതിയ ചിത്രം നിർമ്മിക്കുമെന്ന് പ്രഖ്യാപിച്ചിരുന്നു. ഒരു വർഷം നീണ്ടുനിന്ന തിരക്കഥാരചനയ്ക്കുശേഷം 2016 ഫെബ്രുവരിയിലാണ് മാധവനും വിജയ് സേതുപതിയും പ്രധാന കഥാപാത്രങ്ങളെ അവതരിപ്പിക്കാൻ ക്ഷണിക്കപ്പെട്ടത്. വിക്രം വേദയുടെ നിശ്ചലചിത്ര ഛായാഗ്രഹണം 2016 നവംബറിൽ ആരംഭിക്കുകയും 2017 ജനുവരിയിൽ ആദ്യഘട്ട നിർമ്മാണ പ്രവർത്തനങ്ങൾ പൂർത്തീകരിക്കുകയും ചെയ്തു. ചെന്നൈയുടെ ഉത്തരഭാഗത്തുള്ള പ്രദേശങ്ങളിലാണ് പ്രധാനമായും ചിത്രം ചിത്രീകരിച്ചത്. വടക്കൻ ചെന്നൈ തന്നെയായിരുന്നു കഥയിൽ പരാമർശിക്കുന്ന പ്രദേശവും.
2017 ജൂലൈ 21 - ന് വിക്രം വേദ റിലീസ് ചെയ്യുകയും അനുകൂലമായ അഭിപ്രായങ്ങൾ കരസ്ഥമാക്കുകയും ചെയ്തു. ചിത്രത്തിലെ പ്രധാനപ്പെട്ട എല്ലാ നിർമ്മാണഘടകങ്ങളേയും നിരൂപകർ പ്രശംസിക്കുകയുണ്ടായി. ₹110 മില്യൺ (ഏതാണ്ട് US$1,661,631 (2017-ൽ)) മുടക്കുമുതലിൽ നിർമ്മിക്കപ്പെട്ട വിക്രം വേദാ, ₹600 മില്യൺ കളക്ഷൻ നേടുകയും ചെയ്തു. 2017 - ലെ ചരക്കു സേവന നികുതിയുടെ നടപ്പാക്കലിനെത്തുടർന്നുണ്ടായ പ്രതിസന്ധികളും മറികടന്നുകൊണ്ടായിരുന്നു ഈ കളക്ഷൻ നേടിയത്. വിക്രം വേദയ്ക്ക് ആ വർഷത്തെ 4 ഫിലിംഫെയർ, വിജയ്, നോർവേ തമിഴ് ചലച്ചിത്രോത്സവ പുരസ്കാരങ്ങളും 3 ആനന്ദ വികടൻ ചലച്ചിത്ര പുരസ്കാരങ്ങളും 2 ടെക്കോഫെസ് പുരസ്കാരങ്ങളും, 1 എഡിസൺ അവാർഡും ലഭിക്കുകയുണ്ടായി.
റിലീസ്
സെൻട്രൽ ബോർഡ് ഓഫ് ഫിലിം സർട്ടിഫിക്കേഷനിൽ നിന്നും ആദ്യം സെൻസർ ചെയ്തശേഷം "A" സർട്ടിഫിക്കറ്റ് ആയിരുന്നു ലഭിച്ചിരുന്നത്. ചിത്രത്തിലുണ്ടായിരുന്ന തീവ്രമായ സംഘട്ടനരംഗങ്ങൾ കാരണമായിരുന്നു ഇത്. എന്നാൽ, തുടർന്ന് ഏതാനും രംഗങ്ങളിൽ മാറ്റം വരുത്തിയ ശേഷം നിർമ്മാതാക്കൾ വീണ്ടും സെൻസർ ബോർഡിനെ സമീപിക്കുകയും അതോടെ കുടുംബപ്രേക്ഷകർക്കുകൂടി സ്വീകാര്യമായ "U/A" സർട്ടിഫിക്കറ്റ് ലഭിക്കുകയും ചെയ്തു.
2017 ജൂലൈ 7 - ന് ചിത്രം റിലീസ് ചെയ്യാൻ നിശ്ചയിച്ചിരുന്നുവെങ്കിലും പുതിയതായി ചരക്കു സേവന നികുതി ചുമത്തിയതിലും മുൻപ് തമിഴ്നാട് സർക്കാർ ചുമത്തിയിരുന്ന ലോക്കൽ ബോഡി നികുതി ഒഴിവാക്കിയതിലും പ്രതിഷേധിച്ചുകൊണ്ട് തമിഴ്നാട് ഫിലിം പ്രൊഡ്യൂസേഴ്സ് കൗൺസിൽ സമരം പ്രഖ്യാപിച്ചതിനെത്തുടർന്ന് റിലീസ് മാറ്റിവച്ചു. ഇതിനുശേഷം സംസ്ഥാന സർക്കാർ, പ്രശ്നം വിശദമായി പഠനവിധേയമാക്കുന്നതിനു വേണ്ടി കമ്മീഷനെ നിയമിക്കാമെന്ന ധാരണയുടെ അടിസ്ഥാനത്തിൽ നിർമ്മാതാക്കളുടെ കൗൺസിലുമായി ഒത്തുതീർപ്പിലെത്തുകയും ജൂലൈ 6 - ന് തിയേറ്ററുകളിൽ ചിത്രങ്ങളുടെ പ്രദർശനം പുനരാരംഭിക്കുകയും ചെയ്തു. ഇതിനെത്തുടർന്ന് 2017 ജൂലൈ 21- ന് ഹിപ്ഹോപ് തമിഴയുടെ മീസൈയൈ മുറുക്കു എന്ന ചലച്ചിത്രത്തോടൊപ്പമാണ് വിക്രം വേദാ പുറത്തിറങ്ങിയത്. ട്രിഡന്റ് ആർട്സ് ആയിരുന്നു വിക്രം വേദ, തമിഴ്നാട്ടിൽ വിതരണം ചെയ്തത്. ആദ്യഘട്ടത്തിൽ ഏതാണ്ട് 350 സ്ക്രീനുകളിൽ ഈ ചിത്രം പ്രദർശിപ്പിക്കുകയുണ്ടായി. അമേരിക്കൻ ഐക്യനാടുകളിലെ വിതരണാവകാശം സ്വന്തമാക്കിയത് അറ്റ്മസ് എന്റർടെയിൻമെന്റ് ആയിരുന്നു.
മാസങ്ങൾക്കു ശേഷം ഗോൾഡ്മൈൻസ് ടെലിഫിലിംസ്, ചലച്ചിത്രത്തിന്റെ ഹിന്ദിയിലേക്ക് ഡബ്ബ് ചെയ്ത പതിപ്പ് 2018 ജൂൺ 10 - ന് പുറത്തിറക്കി.
പുരസ്കാരങ്ങളും നാമനിർദ്ദേശങ്ങളും
65-ാമത് ഫിലിംഫെയർ സൗത്ത് പുരസ്കാരവേളയിൽ മികച്ച ചിത്രം, മികച്ച സഹനടി (വരലക്ഷ്മി) എന്നിവയുൾപ്പെടെ 7 വിഭാഗങ്ങളിലായാണ് വിക്രം വേദ നാമനിർദ്ദേശം ചെയ്യപ്പെട്ടത്. ഇതിൽ നാല് പുരസ്കാരങ്ങൾ ലഭിക്കുകയും ചെയ്തു. മാധവനും വിജയ് സേതുപതിയും മികച്ച നടനുള്ള പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നെങ്കിലും വിജയ് സേതുപതി മികച്ച നടനായും മാധവൻ, നിരൂപകരുടെ തിരഞ്ഞെടുപ്പിൽ മികച്ച നടനായും തിരഞ്ഞെടുക്കപ്പെടുകയുണ്ടായി. മികച്ച സംവിധാനത്തിനും മികച്ച ഗായകനും (അനിരുദ്ധ് രവിചന്ദർ) ഉള്ള പുരസ്കാരങ്ങളായിരുന്നു ഇതു കൂടാതെ ലഭിച്ചത്. 10-ാമത് വിജയ് പുരസ്കാരങ്ങളിലും നാല് പുരസ്കാരങ്ങൾ വിക്രം വേദയ്ക്ക് ലഭിച്ചു. മികച്ച സംവിധാനം, മിരച്ച തിരക്കഥ, മികച്ച നടൻ (വിജയ് സേതുപതി), മികച്ച പശ്ചാത്തലസംഗീതം (സാം) എന്നീ വിഭാഗങ്ങളിലായിരുന്നു പുരസ്കാരങ്ങൾ ലഭിച്ചത്. നോർവേ തമിഴ് ചലച്ചിത്രോത്സവത്തിലും നാല് പുരസ്കാരങ്ങൾ ലഭിച്ചു. കൂടാതെ മൂന്ന് വികടൻ ചലച്ചിത്ര പുരസ്കാരങ്ങളും രണ്ട് ടെകോഫെസ് പുരസ്കാരങ്ങളും ഒരു എഡിസൺ പുരസ്കാരവും വിക്രം വേദയ്ക്ക് ലഭിച്ചിരുന്നു.
External links
വർഗ്ഗം:2017-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:വിജയ് സേതുപതി അഭിനയിച്ച ചലച്ചിത്രങ്ങൾ വർഗ്ഗം:മാധവൻ അഭിനയിച്ച ചലച്ചിത്രങ്ങൾ
വിശുദ്ധ ഡയണീഷ്യസ്
എ.ഡി. 260 മുതൽ 268 വരെ മാർപ്പാപ്പയായി സേവനം അനുഷ്ഠിച്ച വിശുദ്ധനായിരുന്നു വിശുദ്ധ ഡയണീഷ്യസ്. ഇദ്ദേഹത്തിന്റെ ജനനത്തീയതിയെക്കുറിച്ചുള്ള വ്യക്തമായ രേഖകൾ ലഭ്യമല്ല. 260 ജൂലൈ 22-ന് ഇദ്ദേഹം മാർപ്പാപ്പയായി അവരോധിക്കപ്പെട്ടു എന്ന് സൂചിപ്പിക്കുന്ന രേഖകളുണ്ട്. വലേറിയൻ ചക്രവർത്തിയുടെ മതപീഡനകാലഘട്ടത്തിനു ശേഷം ക്രൈസ്തവ സഭയുടെ പുനരുദ്ധാരണത്തിനു നേതൃത്വംനൽകിയത് ഇദ്ദേഹമാണ്. ത്രിത്വ (the Trinity) ത്തിനെക്കുറിച്ച് അലക്സാൻഡ്രിയയിലെ വൈദികർക്കിടയിൽ നിലനിന്നിരുന്ന സംശയങ്ങൾ ദൂരീകരിച്ച് വ്യക്തമായ വ്യാഖ്യാനം നൽകാൻ ഇദ്ദേഹത്തിന് കഴിഞ്ഞു. ത്രിത്വത്തിനെക്കുറിച്ച് അലക്സാൻഡ്രിയയിലെ ബിഷപ്പായ മഹാനായ ഡയണിസിയസ് നൽകിയ വ്യാഖ്യാനത്തോട് ഇദ്ദേഹം യോജിച്ചിരുന്നില്ല. 268 ഡിസംബർ 26-ന് വിശുദ്ധ ഡയണീഷ്യസ് കാലം ചെയ്തു. ഡിസംബർ 30-ന് ഇദ്ദേഹത്തിന്റെ തിരുനാൾ ആഘോഷിച്ചുവരുന്നു.
പുറത്തേക്കുള്ള കണ്ണികൾ
വർഗ്ഗം:മാർപ്പാപ്പമാർ വർഗ്ഗം: ക്രൈസ്തവസഭയിലെ വിശുദ്ധർ
ആൻസീൻ ഹെർബിനീയർ
അവലംബം
വർഗ്ഗം:1950-കളിൽ മരിച്ചവർ വർഗ്ഗം:1869-ൽ ജനിച്ചവർ
കൈറ്റോകോക്കസ് സെഡൻറ്റേറിയസ്
കൈറ്റോകോക്കസ് സെഡൻറ്റേറിയസ് കൈറ്റോകോക്കസ് ജീനസിലെ ഒരു മറൈൻ ഗ്രാം പോസിറ്റീവ് ബാക്ടീരിയയാണ്. ഇവ ക്രമരഹിതമായ കൂട്ടമായോ എട്ട് ക്യുബിക്കൽ പായ്ക്കറ്റുകളുടെ ആകൃതിയിലോ കാണപ്പെടുന്നു. ആന്റിബയോട്ടിക്കുകളായ മൊനെസിൻ എ യും ബിയും ഇവ ഉൽപാദിപ്പിക്കുന്നു. തികഞ്ഞ എയ്റോബിക്കുകളായ ഇവർക്ക് വളരാൻ അമിനോ ആസിഡുകൾ വളരെ അത്യന്താപേക്ഷിതമാണ്. 25-37ഡിഗ്രി സെൽഷ്യസിലാണ് ഇത് വളരുന്നത്. പ്രധാനമായും ഇത് മനുഷ്യരുടെ തൊലിയിൽ നിന്നാണ് വേർതിരിച്ചെടുക്കുന്നത്. ഒരിക്കൽ ഇതിനെ ജീനസ് മൈക്രോകോകസിലെ സ്പീഷീസിലാണ് പരിഗണിച്ചിരുന്നത്.
ജിനോം
ഇതിന്റെ ജിനോമിന് 2,785,024 ബേസ് പെയർ സീക്വൻസാണുള്ളത്. ഏറ്റവും ചെറിയ ആക്ടിനോമൈസെറ്റ് ആണിത്. G+C 71.6% കാണപ്പെടുന്നു. 2639 പ്രോട്ടീൻ കോഡ് ജീൻസിനെ ഇത് എൻകോഡ് ചെയ്യുന്നു.
പുറത്തേയ്ക്കുള്ള കണ്ണികൾ
വർഗ്ഗം:ആക്റ്റിനോമൈസീറ്റുകൾ
വിരാട് കോഹ്‌ലി
വിരാട് കോലി; born 5 November 1988) ഇന്ത്യൻ അന്താരാഷ്ട്ര ക്രിക്കറ്റ് താരവും ഇന്ത്യൻ ക്രിക്കറ്റ് ടീം മുൻ ക്യാപ്റ്റനുമാണ്.
T20 ക്രിക്കറ്റ്റിലും IPL ലും ഏറ്റവും അധികം റൺസ് നേടിയ വ്യക്തിയാണ് കോഹ്ലി. T20 വേൾഡ് കപ്പിൽ 2 വട്ടം മാൻ ഓഫ് ദി സീരീസ് നേടിയ ഏക താരവും കോഹ്ലിയാണ്.
വ്യക്തി ജീവിതം
പ്രേമിന്റെയും, സരോജ് കോലിയുടേയും പുത്രനായി 1988 നവംബർ 5 ന് ഡൽഹിയിലാണ് വിരാട് കോലി ജനിച്ചത്. വികാസ് കോഹ്‌ലി അദ്ദേഹത്തിന്റെ മൂത്തസഹോദരനും ഭാവന അദ്ദേഹത്തിന്റെ മൂത്തസഹോദരിയുമാണ്. വിശാൽ ഭാരതി സ്കൂളിലും സേവ്യർ കോൺവെന്റ് സ്കൂളിലുമായിരുന്നു പഠനം. ഒരു വക്കീലായിരുന്നു വിരാടിന്റെ പിതാവ് പ്രേം, 2006 ൽ മരണമടഞ്ഞു. t
യൂത്ത് ക്രിക്കറ്റും പിന്നീടുള്ള ജീവിതവും
1998-ൽ ഡൽഹി ക്രിക്കറ്റ് അക്കാദമി ആരംഭിച്ചപ്പോൾ കോലിയും അതിലൊരംഗമായിരുന്നു. തന്റെ പിതാവിന്റെ മരണദിവസം രഞ്ജി ട്രോഫി ടൂർണമെന്റിൽ ഡൽഹിക്കുവേണ്ടി കർണാടകയ്ക്കെതിരായി ബാറ്റേന്തിയ മാച്ചായിരുന്നു കോലിയുടെ ക്രിക്കറ്റ് അദ്ദേഹം സ്മരണാഞ്ജലികൾ നേർന്നു. പത്രങ്ങൾ ആ വാർത്ത വളരെ പ്രാധാന്യത്തോടെയാണ് പ്രസിദ്ധീകരിച്ചത്. അതോടെ അദ്ദേഹം ക്രിക്കറ്റ് പ്രേമികളുടെ ഹൃദയങ്ങളിൽ ഇടം നേടി.
മലേഷ്യയിൽ വെച്ചു നടന്ന അണ്ടർ-19 ലോകകപ്പിലെ ഇന്ത്യയുടെ തിളക്കമാർന്ന വിജയത്തിനു പിന്നിൽ ടീം ക്യാപ്റ്റനായിരുന്ന കോലിയുടെ പങ്ക് വലുതായിരുന്നു. വെസ്റ്റിൻഡീസിനെതിരായ അണ്ടർ-19 മത്സരങ്ങളിൽ 6 മാച്ചുകളിൽ നിന്നായി ഒരു സെഞ്ചുറിയടക്കം 235 റൺസ്, നാലാമനായിറങ്ങിയ കോലി അടിച്ചെടുത്തു. ടൂർണ്ണമെന്റിൽ എതിർടീമുകൾ അടിപതറുന്ന ചൂടൻതന്ത്രങ്ങൾ ബോളിങ്ങിലും കോലി കൊണ്ടുവന്നു. അദ്ദേഹത്തിന്റെ അമ്മയുടെ വാക്കുകളിൽ " ആ ദിവസത്തിനു ശേഷം അവൻ വളരെ മാറി. ഒറ്റ രാത്രി കൊണ്ട് കൂടുതൽ വിവേകമുള്ള പുരുഷനായവൻ. ഓരോ മാച്ചും അവൻ കൂടുതൽ കൂടുതൽ ശ്രദ്ധയോടെ കളിക്കാൻ തുടങ്ങി. പുറത്ത് ബെഞ്ചിലിരിക്കുന്നത് അവൻ വെറുത്തു. ആ ദിവസത്തിനു ശേഷം തന്റെ ജീവിതം തന്നെ ക്രിക്കറ്റിനു വേണ്ടിയാണെന്ന പോലെയായിരുന്നു പിന്നീടുള്ള ദിനങ്ങൾ."
ഓസ്ട്രേലിയയിൽ നടന്ന എമെർജിങ്ങ് പ്ലേയേഴ്സ് ടൂർണ്ണമെന്റിൽ ഇന്ത്യയുടെ നിർണ്ണായക വിജയത്തിനു പിന്നിൽ കോലിയായിരുന്നു. ഫൈനലിൽ ദക്ഷിണാഫ്രിക്കയായിരുന്നു എതിരാളികൾ. കോലിയുടെ സെഞ്ച്വറിയുടെ തിളക്കത്തോടെ ഇന്ത്യ 17 റൺസിനു വിജയിച്ചു. ഏഴ് കളികളിൽ നിന്നായി രണ്ട് ശതകങ്ങളും രണ്ട് അർദ്ധശതകങ്ങളുമുൾപ്പെടെ 398 റൺസ് സ്കോർ ചെയ്ത് കോലി ടൂർണ്ണമെന്റിലെ മികച്ച താരമായി.
അവലംബം
വർഗ്ഗം:1982-ൽ ജനിച്ചവർ
വർഗ്ഗം:നവംബർ 5-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഡൽഹിയിൽ ജനിച്ചവർ
എർവിങ് (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഡാളസ് കൗണ്ടിയിൽപ്പെടുന്ന ഒരു നഗരമാണ് എർവിങ്. ടെക്സസിലെ പതിമൂന്നാമത്തെ ഏറ്റവും വലിയ നഗരമായ എർവിങിൽ 2010ലെ ജനസംഖ്യാക്കണക്കനുസരിച്ച് 216,290 പേർ വസിക്കുന്നു. അമേരിക്കൻ സെൻസസ് ബ്യൂറോയുടെ വിഭാഗീകരണമനുസിച്ച് ഡാളസ്–ഫോർട്ട് വർത്ത്–ആർളിങ്ടൺ മെട്രോപ്പൊളിറ്റൻ പ്രദേശത്തെ ഡാളസ–പ്ലാനോ–എർവിങ് മെട്രോപ്പൊളിറ്റൻ ഉപപ്രദേശത്തിന്റെ ഭാഗമാണ് എർവിങ്.
പന്തീരായിരത്തോളം ഏക്കർ വ്യാപിച്ചുകിടക്കുന്ന ലാസ് കൊളീനാസ് പ്രദേശം എർവിങിന്റെ ഭാഗമാണ്. അമേരിക്കയിലെതന്നെ ഏറ്റവും ആദ്യത്തെ പ്ലാൻഡ് കമ്മ്യൂണിറ്റികളിലൊന്നാണ് ലാസ് കൊളിനാസ്. ഇവിടെയുള്ള മസ്താങ്സ് അറ്റ് ലാസ് കൊളിനാസ് ലോകത്തിലെ കുതിരകളെ സംബന്ധിക്കുന്ന ശില്പങ്ങളിൽവച്ച് ഏറ്റവും വലുതാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
നാദിയ വിശ്വവിദ്യാലയം
പതിനാലാം നൂറ്റാണ്ടോടെ പ്രശസ്തിയിലേക്ക് കുതിച്ചുകയറിയ നാദിയ (നവദ്വീപ്) വിശ്വവിദ്യാലയം മീമാംസ, ന്യായം, നിയമം, ധർമ്മശാസ്ത്രം, സ്മൃതികൾ, തന്ത്രം, വേദാന്തം, യുക്തിവാദം, ഭക്തിപ്രസ്ഥാനം തുടങ്ങിയ വിഷയങ്ങൾക്ക് പ്രസിദ്ധമായിരുന്നു. ചൈതന്യൻ, പക്ഷധരൻ, രഘുനാഥശിരോമണി തുടങ്ങിയ ആചാര്യന്മാർ ഉണ്ടായിരുന്ന നാദിയ, കിഴക്കുഭാഗത്തെ ഏറ്റവും വലിയ വിദ്യാഭ്യാസകേന്ദ്രമായിരുന്നു. 1757ലെ പ്ലാസി യുദ്ധം വരെ നില നിന്നിരുന്ന നാദിയ യുദ്ധത്തിൽ തറക്കപ്പെട്ടു. ഈ പ്രസിദ്ധ സംസ്കൃതവിദ്യാകേന്ദ്രം ഇന്ന് ഒരു ചെറിയ പട്ടണം മാത്രമായവശേഷിക്കുന്നു.
ചേന്ദമംഗലം ഗ്രാമപഞ്ചായത്ത്
എറണാകുളം ജില്ലയിലെ പറവൂർ ബ്ലോക്കിലെ ഒരു ഗ്രാമപഞ്ചായത്താണ് ചേന്ദമംഗലം. കേരളചരിത്രത്തിൽ വലിയ പ്രാധാാന്യമുള്ള ഒരു സ്ഥലം കൂടിയാണ് ചേന്ദമംഗലം. കേരളത്തിൽ അപൂർവ്വമായ ജൂതക്കോളനികളിൽ ഒന്ന് ചേന്ദമംഗലത്തായിരുന്നു സ്ഥിതി ചെയ്തിരുന്നത്. പാലിയത്തച്ചന്റെ ആസ്ഥാനമായ പാലിയംകുന്ന് സ്ഥിതിചെയ്യുന്നതിവിടെയാണ്.
സ്ഥലനാമോല്പത്തി
സംഘകാലത്തെ കൂടൽ എന്നും ചേരൽ എന്നും മലയാളത്തിൽ വിളിച്ചിരുന്നു. ഇപ്രകാരമുള്ള സംഘങ്ങൾ അഥവാ ആശ്രമത്തിന്റെ കീഴിലുള്ള ക്ഷേത്രമാണ് ചേർന്ന മംഗലം അഥവാ ചേന്ദമംഗലം എന്നു ചിലർ കരുതുന്നു.
ചരിത്രം
പുരാതന കാലത്തെ ബൗദ്ധകേന്ദ്രമായിരുന്നു കൊരട്ടി ചേന്ദമംഗലത്തിനു കീഴിലായിരുന്നു.
1502 ൽ വാസ്കോഡഗാമ കൊച്ചിയിലെത്തിയപ്പോൾ വില്ലാർവട്ടം രാജവംശം പോർട്ടുഗീസു രാജാവിന്റെ സാമന്തപദവി സ്വീകരിച്ചുവെന്നും ചേരമാൻ നൽകിയ അടയാള ചിഹ്നങ്ങൾ കാഴ്ചവച്ചുവെന്നും ഗുണ്ടർട്ട് രേഖപ്പെടുത്തിയിരിക്കുന്നു. എന്നാൽ വില്ലാർവട്ടം രാജാവ് ക്ഷത്രിയനായിരുന്നു എന്നും ഒടുവിലത്തെ രാജാവ് ക്രിസ്തുമതത്തിൽ ചേർന്നതിനാൽ കൊച്ചീരാജാവ് അദ്ദ്ദേഹത്തെ രാജ്യഭൃഷ്ടനാക്കി ആ സ്ഥാനം പാലിയത്തച്ചനു കൊടുത്തുവെന്നും കൊടുങ്ങല്ലൂർ കുഞ്ഞികുട്റ്റൻ തമ്പുരാന്റെ കോകില സന്ദേശവ്യാഖ്യാനത്തിൽ കാണുന്നു.
പുരാതന ക്ഷേത്രമായ കുന്നത്തളി ക്ഷേത്രം ഇവിടെ സ്ഥിതി ചെയ്യുന്നു. ഈ ക്ഷേത്രത്തിന്റെ നിയന്ത്രണാധികാരം പാലിയം കുടുംബത്തിനാണ്.
ചേന്ദമംഗലത്താണ് പുരാതനമായ ജൂതക്കോളനികളിൽ ഒന്ന്. കറുത്ത ജൂതന്മാരുടെ പള്ളി അവിടെ അവശേഷിക്കുന്നു. എ.ഡി. 13 നൂറ്റാണ്ടിലെ ഹീബ്രു ഭാഷയിലെഴുതിയ ഒരു ശിലാലിഖിതം ഇവിടെ ഉണ്ട്. എ.ഡി. 68 ൽ ജറുശലേമിലെ അധിനിവേശത്തെത്തുടർന്ന് ഒരു സംഘം ജൂതന്മാർ അഭായാർത്ഥികളായി കേരളത്തിൽ കപ്പലിറങ്ങിയെന്നും അവർ കൊടുങ്ങല്ലൂർ, മാള ചേന്ദമംഗലം എന്നിവടങ്ങളിൽ വാസമുറപ്പിച്ചുവെന്നും രേഖപ്പെടുത്തിയിരിക്കുന്നു.
ആരാധനാലയങ്ങൾ
പകരം=|ലഘുചിത്രം|1891 സ്ഥാപിക്കപ്പെട്ട ജൂത സിനഗോഗ് ഇവിടെ ഹിന്ദു, ക്രിസ്ത്യൻ , മുസ്ലീം , യഹൂദ മതക്കാരുടെ ആരാധനാലയങ്ങൾ തൊട്ടുരുമ്മി നിലനില്ക്കുന്നു.
പ്രാഗ്ജ്യോതിഷ
പുരാതനകാലത്ത് പ്രാഗ്‌ജ്യോതിഷ എന്നറിയപ്പെട്ടിരുന്ന രാജ്യത്തിന്റെ ഭാഗമായിരുന്നു ഇന്ത്യയിലെ വടക്കുകിഴക്കൻ മേഖല. ആസ്സാമിൽ ഗൗഹതിക്കു കിഴക്കുമാറിയാണ് പ്രാഗ്‌ജ്യോതിഷപുരം. വസിഷ്ഠ മഹർഷിയുടെ ആശ്രമം നിലനിന്നിരുന്നു എന്നു കരുതുന്ന ഇവിടം ജ്യോതിശാസ്ത്രം, ഖഗോളശാസ്ത്രം എന്നിവയുടെ പ്രമുഖപഠനകേന്ദ്രമായിരുന്നു. രാമായണം, മഹാഭാരതം തുടങ്ങിയ ഇതിഹാസങ്ങളിലും ചില പുരാണങ്ങളിലും പ്രാഗ്ജ്യോതിഷയെക്കുറിച്ച് പരാമർശമുണ്ട്. എന്നാൽ പുരാണങ്ങളിലെ പ്രാഗ്ജ്യോതിഷ വലിയ ഒരു രാജ്യമായിരുന്നു. തെക്ക് ബംഗാൾ ഉൾക്കടൽ മുതൽ പടഞ്ഞാറ് കാരതോയ നദി വരെ രാജ്യത്തിനു വിസ്തൃതിയുണ്ടായിരുന്നതായി മഹാഭാരതത്തിൽ പറയുന്നു. പശ്ചിമ ബംഗാളിലൂടെ ഒഴുകുന്ന ഒരു നദിയാണ് കാരാതോയ. രാമായണത്തിൽ പറയുന്നത് പ്രാഗ്ജ്യോതിഷയ്ക്ക് ബിഹാറിലെ കോസി നദി വരെ വിസ്തൃതിയുണ്ടായിരുന്നു എന്നാണ്. നേപ്പാൾ, ഭൂട്ടാൻ എന്നീ രാജ്യങ്ങളുടെ ഏതാനം മേഖലകളും പ്രാഗ്ജ്യോതിഷയിൽ ഉൾപ്പെട്ടിരുന്നു. ഇവിടെ ചിത്രാചലത്തിൽ പ്രസിദ്ധമായ ഒരു നവഗ്രഹക്ഷേത്രമുണ്ട്. ഗൗഹതിയ്ക്ക് പ്രാഗ്ജ്യോതിഷം എന്നു കൂടി പേരു വരാൻ കാരണം ഈ ക്ഷേത്രമാണ്.
സമ്പത്തും അധികാരവും തൃശ്ശൂരിൽ നിന്നുള്ള ഒരു കാഴ്ച
ചരിത്ര അധ്യാപകനായിരുന്ന 'ടി.അർ.വേണുഗോപാലൻ' രചിച്ച് കറന്റ് ബുക്സ്, തൃശ്ശൂർ, പ്രസിദ്ധികരിച്ച തൃശ്ശൂരിന്റെ ചരിത്രത്തെ പ്രതിപാദിക്കുന്ന പുസ്തകമാണ് സമ്പത്തും അധികാരവും:തൃശ്ശൂരിൽ നിന്നുള്ള ഒരു കാഴ്ച.
ഉള്ളടക്കം
ഗോത്രവ്യവസ്ഥയിൽ നിന്നും കാർഷികസംസ്കൃതിയിലേക്കും വർഗസമൂഹത്തിലേക്കുമുള്ള മദ്ധ്യകാല കേരളത്തിന്റെ പരിണാമത്തെ അനിതരസാധാരണമായ സൂക്ഷ്മതയോടെ വിശകലനം ചെയ്യുന്ന ഒരു പഠനമാണിത്. വൻ കാർഷിക സമ്പത്തിനുടമയായി മാറിയ ക്ഷേത്രങ്ങൾ മുൻകാലങ്ങളിൽ ഭരണകൂടങ്ങളെ നിയന്ത്രിക്കാവുന്ന രീതിയിലേക്ക് നേടിയ വളർച്ചയെ കുറിച്ചും. പസ്ചിമേഷ്യയുമായി ക്രിസ്തുവിനുമുൻപ് ആരംഭിച്ച കേരളത്തിന്റെ വ്യാപാരവും അതിൽ മഹോദയപുരം-കൊടുങ്ങല്ലൂരിനുണ്ടായിരുന്ന പങ്കും വെളിപ്പെടുന്ന ഈ കൃതി വണിക്ക് സമൂഹങ്ങളായ ജൂതന്മാരും, ക്രൈസ്തവരും, മുസ്ലീങ്ങളും കേരളത്തിലെത്തിയ ചരിത്ര പശ്ചാത്തലവും അതിന്റെ സാമ്പത്തിക, സാമൂഹ്യ, രാഷ്ട്രീയ മാനങ്ങളും ചർച്ച ചെയ്യുന്നു.
ക്രിസ്തു ആദിദശകങ്ങൾ തൊട്ട് പെരുമാൾ കാലഘട്ടത്തിലൂടെ കടന്നുവന്ന് കൊച്ചിരാജാക്കന്മാരുടെ ഭരണകാലം വരെയുള്ള തൃശ്ശൂർ പ്രദേശത്തിന്റെ സാമൂഹ്യപരിണാമങ്ങൾ ഒരു കഥപോലെ രസകരമായി പ്രതിപാദിച്ചിരിക്കുന്നു. പുരാവസ്തുഖനനങ്ങളുടെ റിപ്പോർട്ടുകളും പല ക്ഷേത്രങ്ങളിൽ കണ്ടെടുക്കപ്പെട്ട ശിലാ-താമ്രശാസനങ്ങളും ആഴ്വാർ-നായനാർ കാലഘട്ടത്തിലെ തമിഴ് ഭക്തികാവ്യങ്ങളും മധ്യകാലശതകങ്ങളിൽ ഉണ്ടായ പെരുവനം ഗ്രന്ഥവരി, വടക്കുന്നാഥൻ ഗ്രന്ഥവരി തുടങ്ങിയ വിശ്വസനീയമായ നാടൻ ചരിത്രകൃതികളും മണിപ്രവാള കാലഘട്ടത്തിലെ കോകസന്ദേശം, ശുകസന്ദേശം, ചന്ദ്രോത്സവം തുടങ്ങിയ തേവിടിച്ചിക്കവിതകളും വിദേശികളുടെ സഞ്ചാരക്കുറിപ്പുകളും യൂറോപ്യൻ കമ്പനി രേഖകളും എല്ലാം സമർത്ഥമായി, സത്യസന്ധമായി, ശാസ്ത്രീയമായി ഈ കൃതിയുടെ രചനയിൽ ഉൾപ്പെടുത്തിയിട്ടുണ്ട്. എന്ന് ചരിത്രകാരനായ എം.ജി.എസ്. നാരായണൻ ഈ പുസ്തകത്തിനെഴുതിയ അവതാരികയിൽ ഈ പുസ്തകത്തിന്റെ ഉള്ളടക്കത്തെ വിശേഷിപ്പിച്ചിരിക്കുന്നു.
ഭാഗം ഒന്ന്: ഗോത്രസംസ്കൃതിയിൽ നിന്ന് ഭരണകൂടത്തിലേക്ക്
1. ഇരുമ്പുയുഗം മുതൽ പെരുമാൾ വാഴ്ച വരെ 2. നാടുവാഴിസ്വരൂപങ്ങൾ
ഭാഗം രണ്ട്: പടയോട്ടങ്ങളുടെ കാലം
3. സാമൂതിരി തൃശ്ശൂരിൽ 4. മൈസൂർ നവാബുമാരുടെ കേരള ആക്രമണവും തൃശ്ശൂരും
ഭാഗം മൂന്ന്: കാർഷികസമ്പത്തിന്റ് കേന്ദ്രീകരണവും ക്ഷേത്രാധിപത്യവും
5. ക്ഷേത്രം: സമ്പത്ത്, സമൂഹം, അധികാരം 6. പെരുവനം 7. തൃശ്ശിവപേരൂർ 8. ഇരിഞ്ഞാലക്കുട
ഭാഗം നാല്: വൈദേശിക വണിക്ക് സമൂഹങ്ങളുടെ ആഗമനം
9. വൈദേശിക വണിക് സമൂഹങ്ങളുടെ ആഗമനം 10. യഹൂദന്മാർ 11. ക്രൈസ്തവർ 12. മുസ്ലീങ്ങൾ
ഭാഗം അഞ്ച്: സംസ്കാരം
13. സാംസ്കാരിക പരിസരം
അവലംബം
വർഗ്ഗം:ചരിത്രഗ്രന്ഥങ്ങൾ വർഗ്ഗം:മലയാളസാഹിത്യകൃതികൾ
തിരുവല്ല തീവണ്ടിനിലയം
തിരുവല്ല റെയിൽവേ സ്റ്റേഷൻ (സ്റ്റേഷൻ കോഡ്  : ടി ആർ വി എൽ) അഥവാ തിരുവല്ല തീവണ്ടിനിലയം, പത്തനംതിട്ട ജില്ലയിലെ തിരുവല്ല നഗരത്തിൽ പ്രവർത്തിക്കുന്ന  ഒരു റെയിൽവേ സ്റ്റേഷൻ ആണ്, സതേൺ റെയിൽ‌വേയുടെ തിരുവനന്തപുരം റെയിൽ‌വേ ഡിവിഷന് കീഴിലാണ് സ്റ്റേഷൻ. ഇത് ഒരു എൻ‌എസ്‌ജി 4 കാറ്റഗറി സ്റ്റേഷനാണ്. പത്തനംതിട്ട ജില്ലയിലെ ഏക റെയിൽ‌വേ സ്റ്റേഷനാണിത്. തിരുവനന്തപുരം, കൊച്ചി, കോഴിക്കോട്, മംഗലാപുരം, ബാംഗ്ലൂർ, കോയമ്പത്തൂർ, മധുര, ചെന്നൈ, ഹൈദരാബാദ്, തിരുപ്പതി, പൂനെ, ഭോപ്പാൽ, മുംബൈ, ന്യൂഡൽഹി തുടങ്ങിയ നഗരങ്ങളിലേക്ക് ദിവസേന ട്രെയിൻ ഉണ്ട്.